sagorsarker/bangla-wikipedia huggingface dataset:
সরই ইউনিয়ন

সরই বাংলাদেশের বান্দরবান জেলার অন্তর্গত লামা উপজেলার একটি ইউনিয়ন।
সরই ইউনিয়নের আয়তন ২৩,০৪০ একর (৯৩.২৪ বর্গ কিলোমিটার)।
২০২২ সালের পরিসংখ্যান অনুযায়ী ইউনিয়নের জনসংখ্যা ১৪,৮৬৩জন। এর মধ্যে ১০,১৪৮জন মুসলিম, ১,৯০৫জন খ্রিস্টান, ১,৬৯৯জন বৌদ্ধ, ৩৭৯জন হিন্দু ও ৭৩২জন অন্যান্য ধর্মের অনুসারী।
লামা উপজেলার সর্ব-উত্তরে সরই ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ২৩ কিলোমিটার। এ ইউনিয়নের দক্ষিণে গজালিয়া ইউনিয়ন; পশ্চিমে ফাইতং ইউনিয়ন, আজিজনগর ইউনিয়ন, চট্টগ্রাম জেলার লোহাগাড়া উপজেলার পুটিবিলা ইউনিয়ন ও চরম্বা ইউনিয়ন; উত্তরে চট্টগ্রাম জেলার লোহাগাড়া উপজেলার পুটিবিলা ইউনিয়ন ও বান্দরবান জেলাধীন সদর উপজেলার টংকাবতী ইউনিয়ন এবং পূর্বে বান্দরবান সদর উপজেলার টংকাবতী ইউনিয়ন ও রুমা উপজেলার গ্যালেংগ্যা ইউনিয়ন অবস্থিত।
সরই ইউনিয়ন লামা উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম লামা থানার আওতাধীন। এ ইউনিয়ন জাতীয় সংসদের ৩০০নং নির্বাচনী এলাকা পার্বত্য বান্দরবান এর অংশ। এ ইউনিয়নের গ্রামগুলো হল:
২০১১ সালের আদমশুমারি অনুযায়ী সরই ইউনিয়নের সাক্ষরতার হার ৩১.৩%। এ ইউনিয়নে ১টি মাধ্যমিক বিদ্যালয় ও ৭টি প্রাথমিক বিদ্যালয় রয়েছে।
কোয়ান্টাম কসমো স্কুল এন্ড কলেজ
↘️মাদরাসাঃ↘️
➡️রহমতখোলা শাহ্ আমজাদিয়া স্বতন্ত্র ইবতেদায়ী মাদ্রাসা। 
➡️রহমতখোলা শাহ্ আমজাদিয়া হেফজখানা।
➡️শাহ্ জব্বারিয়া হেফজেখানা, হাছনাপাড়া।
সরই ইউনিয়নে যোগাযোগের প্রধান সড়ক হল লামা-সরই এবং সরই–লোহাগাড়া সড়ক। , এখানে প্রধান যোগাযোগ মাধ্যম জীপগাড়ি, মোটরসাইকেল, সিএনজি ইত্যাদি।
সরই ইউনিয়নের প্রধান হাট-বাজার হল সরই কেয়াজুপাড়া বাজার এবং হাছনা পাড়া বাজার।
রূপসীপাড়া ইউনিয়ন

রূপসীপাড়া বাংলাদেশের বান্দরবান জেলার অন্তর্গত লামা উপজেলার একটি ইউনিয়ন।
রূপসীপাড়া ইউনিয়নের আয়তন ২২,৪০০ একর (৯০.৬৫ বর্গ কিলোমিটার)।
২০২২ সালের পরিসংখ্যান অনুযায়ী ইউনিয়নের জনসংখ্যা ১৪,৫১৬জন। এর মধ্যে ৮,২৮৫জন মুসলিম, ৪,৯৬৮জন বৌদ্ধ, ৪৩৯জন খ্রিস্টান, ১৮জন হিন্দু ও ৮০৬জন অন্যান্য ধর্মের অনুসারী।
লামা উপজেলার সর্ব-উত্তরে রূপসীপাড়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ২০ কিলোমিটার। এ ইউনিয়নের উত্তরে লামা সদর ইউনিয়ন, পশ্চিমে লামা পৌরসভা ও ফাঁসিয়াখালী ইউনিয়ন, দক্ষিণে আলীকদম উপজেলার চৈক্ষ্যং ইউনিয়ন এবং পূর্বে আলীকদম উপজেলার চৈক্ষ্যং ইউনিয়ন ও থানচি উপজেলার বলিপাড়া ইউনিয়ন অবস্থিত।
রূপসীপাড়া ইউনিয়ন লামা উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম লামা থানার আওতাধীন। এ ইউনিয়ন জাতীয় সংসদের ৩০০নং নির্বাচনী এলাকা পার্বত্য বান্দরবান এর অংশ। এ ইউনিয়নের গ্রামগুলো হল:
২০১১ সালের আদমশুমারি অনুযায়ী রূপসীপাড়া ইউনিয়নের সাক্ষরতার হার ২৫.৮%। এ ইউনিয়নে ১ টি মাধ্যমিক বিদ্যালয়, ১টি নিম্ন মাধ্যমিক বিদ্যালয় ও ৮টি প্রাথমিক বিদ্যালয় রয়েছে।
রূপসীপাড়া ইউনিয়নে যোগাযোগের প্রধান সড়ক হল লামা-রূপসীপাড়া সড়ক। প্রধান যোগাযোগ মাধ্যম জীপগাড়ি।
রূপসীপাড়া ইউনিয়নের পশ্চিম সীমান্ত দিয়ে বয়ে চলেছে মাতামুহুরী নদী।
রূপসীপাড়া ইউনিয়নের প্রধান প্রধান হাট-বাজারগুলো হল শীলের তুয়া বাজার, দরদরী আবু মিয়া বাজার, রূপসীপাড়া বাজার এবং নাইক্ষ্যংমুখ বাজার।
ফাইতং ইউনিয়ন

ফাইতং বাংলাদেশের বান্দরবান জেলার অন্তর্গত লামা উপজেলার একটি ইউনিয়ন।
ফাইতং ইউনিয়নের আয়তন ১৬,০০০ একর (৬৪.৭৫ বর্গ কিলোমিটার)।
২০২২ সালের পরিসংখ্যান অনুযায়ী ইউনিয়নের জনসংখ্যা ১৪,৭৩৪জন। এর মধ্যে ১১,৮২০জন মুসলিম, ২,৩৪৯জন বৌদ্ধ, ৩৩৪জন খ্রিস্টান, ২১৫জন হিন্দু ও ১৬জন অন্যান্য ধর্মের অনুসারী।
লামা উপজেলার সর্ব-উত্তরে ফাইতং ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৭ কিলোমিটার। এ ইউনিয়নের পশ্চিমে ও উত্তরে আজিজনগর ইউনিয়ন, পূর্বে গজালিয়া ইউনিয়ন ও কক্সবাজার জেলার চকরিয়া উপজেলার বমু বিলছড়ি ইউনিয়ন এবং দক্ষিণে কক্সবাজার জেলার চকরিয়া উপজেলার বমু বিলছড়ি ইউনিয়ন অবস্থিত।
২০১১ সালে ৪নং আজিজনগর ইউনিয়নকে বিভক্ত করে ৭নং ফাইতং ইউনিয়ন গঠন করা হয়।
ফাইতং ইউনিয়ন লামা উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম লামা থানার আওতাধীন। এ ইউনিয়ন জাতীয় সংসদের ৩০০নং নির্বাচনী এলাকা পার্বত্য বান্দরবান এর অংশ। এ ইউনিয়নের গ্রামগুলো হল:
২০১১ সালের আদমশুমারি অনুযায়ী ফাইতং ইউনিয়নের সাক্ষরতার হার ৩২.৩%। এ ইউনিয়নে ১টি নিম্ন মাধ্যমিক বিদ্যালয় ও ৯টি প্রাথমিক বিদ্যালয় রয়েছে।
ফাইতং ইউনিয়নে যোগাযোগের প্রধান সড়ক হল লামা-হারবাং সড়ক। প্রধান যোগাযোগ মাধ্যম জীপগাড়ি।
ফাইতং ইউনিয়নের মধ্য দিয়ে বয়ে চলেছে ফাইতং খাল, সোনাইছড়ি খাল এবং কারিয়ানপাড়া খাল।
চাম নাচ

চাম নাচ (; ), এক ধরনের মুখোশ এবং পোশাকধারী নাচ, যা তিব্বেতী বৌদ্ধ ধর্মের সাথে সম্পর্কিত এবং বৌদ্ধিক অনুষ্ঠানে পালিত হয়। এই নৃত্যের মাধ্যমে প্রায়ই সমবেদনশীল ভাবনা গুলোর প্রচার করা হয় এবং যারা দয়ালু, করুণাময় এবং সমদেশনশীল তাদের প্রশংসা করা হয়।
চাম নাচকে এক ধরনের ধ্যান এবং ভগবানের পূজার মত করে তুলনা করা হয়। চাম নাচে, সাধারণত সুরকারই প্রধান ভূমিকা পালন করেন এবং তিনি একটি করতাল জাতীয় বাদ্যযন্ত্র বাজিয়ে তাল বজায় রাখেন। তবে ড্রাময়েন চাম নামক এক বিশেষ প্রকার চাম নাচে ড্রাময়েন (গিটার জাতীয় এক ধরনের বাদ্যযন্ত্র) ব্যবহার করা হয়।
চাম নাচের মাধ্যমে মূলত, নবম শতাব্দীর খ্যাত র্ন্যিং-মা শিক্ষক পদ্মসম্ভব এবং অন্যান্য প্রমুখ ঋষিদের জীবনের বিভিন্ন ঘটনার বর্ণনা করা হয়।
ছিংহাই প্রদেশের কুমবুম আশ্রমের এক বিশেষ চাম নাচ এখানে উল্লেখ। এই নাচের মাধ্যমে দুই বিখ্যাত তর্কশাস্ত্রবিদ মহেয়া এবং কমলাসিলার মহাবিতর্ক অভিনয়ের মাধ্যমে প্রকাশিত হয়।
যদিও চাম নাচের উৎস কি তা সঠিক বলা সম্ভব না তবে চাম নাচ তন্ত্রবিদ্যার সাথে সম্পর্ক রাখে। হিমালয়ের পাদদেশ থেকেই এর উৎপত্তি এতে কোনো বিতর্ক নেই। অনেকের মতে অষ্টম শতাব্দী শেষ দিকে রাজা ত্রিসঙ দেস্টান এক আশ্রম বানাতে বাধা পেয়েছিলেন এবং তিনি গুরু পদ্মসম্ভবকে মন্দশক্তি দূর করতে আদেশ দেন, যাতে আশ্রম বানানো সম্ভব হয়। গুরু পদমসম্ভব খারাপ শক্তি দুরকরার জন্য চাম নাচ করেন এবং সেখান থেকেই এই নৃত্যের উৎপত্তি।
চাম নাচে মুখোশ এবং উজ্জ্বল পরিধান ব্যবহার করা হয়। মুখোশ নানান অঞ্চলে নানা উপকরণ দিয়ে তৈরি। কাঠ, পিতল, ব্রোঞ্জ এবং সুতির কাপড় এর ব্যবহার উল্লেখযোগ্য। মুখোশে উজ্জ্বল রঙ দিয়ে কারুকাজ করা হয়।
চাম নাচের বিশেষ পরিধান সাধারণত দৈনন্দিন কাপড়ের উপরেই পরা হয়। পরিধান উজ্জ্বল রঙের হয় এবং এর হাত গুলো অপেক্ষাকৃত চওড়া বানানো হয়। এমব্রডরি, কাঠ, ধাতু এমনকি প্লাস্টিকের ও নানা অলঙ্কার এতে ব্যবহার করা হয়।
ভুটানে প্রত্যেক জেলায় সেচু নামক এক বার্ষিক ধর্মীয় অনুষ্ঠানে চাম নাচ সঞ্চালন করা হয়। সন্ন্যাসী, মঠবাসিনি এবং গ্রামবাসীদের দ্বারা এই নাচ অনুষ্ঠিত হয়। রাজকীয় প্রদর্শন শিল্প শিক্ষায়তন এই অনুষ্ঠান পরিচলনা করে।
তিব্বতে সাধারণত মনলাম প্রার্থনাসভা অনুষ্টানে বহু দর্শকের সামনে এই নাচ অনুষ্ঠিত হয়।
ভারতবর্ষে সিকিম, ধর্মশালা এবং লাদাখে বিভিন্ন সাংস্কৃতিক এবং ধার্মিক অনুষ্ঠানে চাম নাচ অনুষ্ঠিত হয়।
মগজ ভুনা

মগজ ভুনা (বাংলাদেশে ঘিলু ভুনা নামেও পরিচিত) পশুর মগজ দিয়ে রান্না করা এক ধরনের খাবার যা ভারতীয় উপমহাদেশের বাংলাদেশ, ভারত এবং পাকিস্তানে খুবই জনপ্রিয়। এটা গরু, ছাগল এবং ভেড়ার মগজ দিয়ে রান্না করা হয়। ভুনা রান্নায় খুবই সামান্য ঝোল রাখা হয়।
হায়দারাবাদী রন্ধনশৈলীতে মগজ মশলা বা ভেজা ফ্রাই নামে এক ধরনের খাবার পাওয়া যায় যা ছাগলের মগজ কড়াভাবে ভেজে তৈরি করা হয়। বাংলাদেশী রন্ধনশৈলীতে মগজ ভুনায় বেশি করে গরম মসলা ব্যবহৃত হয়। ভারতে ছোলার ময়দা দিয়ে তৈরি এক ধরনের মিষ্টির নামও মগজ।
সুলতান খামিস জামান

সুলতান খামিস জামান একজন পুরুষ দূরপাল্লার দৌড়বিদ। যদিও তাকে সারা পৃথিবীর মানুষ সুলতান খামিস জামান নামে চিনেন, তার আসল নাম ওনেসফোর এনকুনজিমানা। একজন দৌড়বিদ হিসেবে তিনি অ্যাথলেটিকস্ জগতে অনন্য হয়ে আছেন, কারণ তিনি দু’টি দেশের হয়ে আন্তর্জাতিক দৌড় প্রতিযোগিতায় অংশগ্রহণ করেছেন। তার জন্ম আফ্রিকার বুরুন্ডিতে হলেও সাফল্যের জন্য অপেক্ষাকৃতি এশিয়ার ধনী দেশ কাতারের নাগরিকত্ব গ্রহণ করেন। পরবর্তীতে, পুনরায় নিজ দেশে ফিরে আসেন এবং দৌড় প্রতিযোগিতায় অংশগ্রহণ করেন। সারা পৃথিবীতে তিনি একজন অন্যতম পরিচিত দৌড়বিদ।
২৩ শে জুলাই, ১৯৮৫ সালে পূর্ব আফ্রিকার দেশ বুরুন্ডিতে জন্মগ্রহণ করেন।
২০০০ সালে অনুষ্ঠিত বিশ্ব জুনিয়র অ্যাথলেটিক্স চ্যাম্পিয়নশিপ সুলতান খামিস জামানের প্রথম বড় প্রতিযোগিতা ছিল, যেখানে তিনি ৫,০০০ মিটারে নবম স্থান লাভ করেছিলেন। এই প্রতিযোগিতা অনুষ্ঠিত হয়েছিল চিলির সান্তিয়াগোতে।
তিনি বুরুন্ডি ছেড়ে কাতারের নাগরিকত্ব গ্রহণ করেন এবং কাতারের হয়ে প্রতিদ্বন্দ্বিতা করার সময় সুলতান খামিস জামান নামে একটি নতুন নাম গ্রহণ করেন। ২০০৪ সালে গ্রীসে অনুষ্ঠিত গ্রীষ্মকালীন অলিম্পিকে তিনি তার নতুন নাম নিয়ে এবং নতুন দেশ কাতারের হয়ে দৌড় প্রতিযোগিতায় অংশগ্রহণ করেন। ২০০৪ সালের অনুষ্ঠিত আইএএএফ ওয়ার্ল্ড ক্রস কান্ট্রি চ্যাম্পিয়নশিপের সংক্ষিপ্ত প্রতিযোগিতায়ও তিনি অষ্টম স্থান অর্জন করেন এবং কাতারের সাথে একটি রৌপ্য পদক জিতেছিলেন।
২০০৫ সালের বিশ্ব চ্যাম্পিয়নশিপ এবং ২০০৫ আইএএএফ ওয়ার্ল্ড হাফ ম্যারাথন চ্যাম্পিয়নশিপে তিনি অংশগ্রহণ করে্‌ যেখানে তিনি যথাক্রমে ১৬তম ও ২৯তম স্থান অধিকার করেন। ২০০৫ ও ২০০৭ সালে তিনি ইউরোক্রসও জিতেছিলেন। ২০০৬ সালের এশিয়ান গেমসে ৫০০০ মিটারে তিনি ব্রোঞ্জ পদক জিতেছিলেন। ২০০৮ সালে এশিয়ান ইন্ডোর অ্যাথলেটিক্স চ্যাম্পিয়নশিপে তিনি ৩০০০ মিটার স্বর্ণ পদক লাভ করেন এবং ২০০৮ সালের বিশ্ব চ্যাম্পিয়নশিপে ২২ তম স্থান অধিকার করেন। তিনি তার দ্বিতীয় বিশ্ব ক্রস কান্ট্রি দলের পদকও পেয়েছিলেন। ২০০৮ সালের বেইজিং অলিম্পিকে শেষ বারের জন্য কাতারের প্রতিনিধিত্ব করেছিলেন, কিন্ত সেবার তিনি খুব একটা সাফল্য অর্জন করতে পারেননি। তাকে কাতারের অন্যতম দৌড়বিদ হিসেবে মনে করা হয়। কাতারকে তিনি অনেক সম্মান বয়ে এনেছেন। ২০১০ সালে তিনি আবার তার আনুগত্য পরিবর্তন করে বুরুন্ডিতে ফিরে আসেন এবং তার জন্মগত নাম, ওনেসফোর এনকুনজিমানা নামে আাবারও প্রতিদ্বন্দ্বিতায় ফিরে আসেন। ২০১২ সালের ফেব্রুয়ারিতে তিনি তৃতীয়বারের মতো ইউরোক্রস জিতেছিলেন।
চারমগজ

চারমগজ একধরনের মশলা যা বাঙালি রন্ধনশৈলীতে ব্যবহৃত হয়। হিন্দিতে মস্তিষ্ক ছাড়াও মগজ’ কথার আরো একটি অর্থ হল কোনও ফল বা শস্যের শাঁস৷ চারমগজ হচ্ছে চার ধরনের বীজের মিশ্রণ। বীজগুলো হচ্ছে শসা, মিষ্টিকুমড়া, আখরোট ও তরমুজ বীজ l স্থানীয় বাজারে অনেক সময় শুধ
তরকারীতে চারমগজ বেটে ব্যবহার করা হয়। এর ফলে ঝোল বা গ্রেভি বেশ ঘন হয়। বিভিন্নরকম মোগলাই রান্না যেমন শাহী, কোর্মা, কালিয়া, চাপ, বাটার মাসালা, মালাই কোপতা ইত্যাদিতে চারমগজ ব্যবহার করা হয়l
লিনাক্স-লিব্রে

লিনাক্স-লিব্রে ()একটি অপারেটিং সিস্টেম কার্নেল এবং একটি গ্নু প্যাকেজ।
গ্নু প্রজেক্ট চেষ্টা করে যেকোন মালিকানাধীন বা সোর্সকোড সংযুক্ত নেই এমন সফ্টওয়্যার ব্লব মুক্ত করার সাথে সাথে লিনাক্স-লিব্রেকে তার আপস্ট্রীম ডেভেলপমেন্ট লিনাক্স কার্নেলের সাথে হালনাগাদ রাখতে। সোর্সকোড সংযুক্ত নেই এমন সফ্টওয়্যারকে বাইনারী ব্লব () বলে এবং এসব বাইনারি ব্লব মুলত ব্যবহৃত হয় লিনাক্স কার্নেলের মালিকানাধীন ফার্মওয়্যার ইমেজ এর ক্ষেত্রে। যদিও সাধারণত এসব বাইনারি ব্লব পুনঃবণ্টনযোগ্য কিন্তু তা সাধারণ ব্যবহারকারীকে এটার গুণগত মান পরখ, ত্রুটি পরীক্ষণ এবং সংশোধন, উন্নয়ন, পরিবর্তন বা পরিবর্ধন এর স্বাধীনতা প্রদান করে না।
লিনাক্স কার্নেল ১৯৯৬ সাল থেকে তার কার্নেলে বাইনারি ব্লব সংযুক্ত করা শুরু করে। কার্নেল বাইনারি ব্লব মুক্ত করার কাজ শুরু হয় ২০০৬ সাল নাগাদ জিনিউসেন্স এর ফাইন্ড-ফার্মওয়্যার () এবং জেন-কার্নেল () এর মাধ্যমে। এই কাজটি পরবর্তীতে আরো এগিয়ে নেয়া হয়েছে ২০০৭ থেকে ব্লাগ () লিনাক্স ডিস্ট্রিবিউশন এর মাধ্যমে যখন ডিব্লব (ব্লব সরানোর স্ক্রিপ্ট) () এবং লিনাক্স-লিব্রে এর জন্ম হয়।
লিনাক্স-লিব্রে প্রথম রিলিজ করে ফ্রী সফটওয়্যার ফাউন্ডেশন লাতিন আমেরিকা (FSFLA), অতঃপর সেটাকে ফ্রী সফটওয়্যার ফাউন্ডেশন (FSF) সম্পূর্ণ ফ্রী লিনাক্স ডিস্ট্রিবিউশন এর একটি গুরুত্বপূর্ণ অংশ হিসেবে অনুমোদন করে। এটি একটি গ্নু প্যাকেজে রুপ নেয় মার্চ ২০১২ তে। আলেকজান্দ্রে অলিভা এই প্রজেক্টের প্রধান।
মুক্তকরণ প্রক্রিয়াটির শুরু হয় "ডব্লব-মেইন" নামক একটি স্ক্রিপ্টের মাধ্যমে। এই স্ক্রিপ্টটি জিনিউসেন্সের জন্যে ব্যবহৃত স্ক্রিপ্ট থেকে অনুপ্রাণিত। জেফ মো ব্লাগ লিনাক্স এবং গ্নুয়ে ব্যবহারের জন্যে এখানে প্রয়োজনীয় পরিবর্তন আনেন। "ডিব্লব-চেক" নামে আরেকটি স্ক্রিপ্ট রয়েছে, যেটি চেক করে এখনও কার্নেল সোর্স ফাইল, প্যাচ বা কম্প্রেসড সোর্স ফাইলে এমন কোন সফটওয়্যার রয়েছে কি না যা মালিকানাধীন হতে পারে।
সৈয়দা মরিয়ম গুলশান হোসেন

সৈয়দা মরিয়ম গুলশান হোসেন বাংলাদেশী চিত্রশিল্পী। বর্তমানে তিনি ইউনিভার্সিটি অব ডেভেলপমেন্ট অল্টারনেটিভ এর উন্নয়ন বিকল্পের পেন্টিং বিভাগের সহকারী অধ্যাপক হিসেবে কাজ করছেন এবং মার্কিন যুক্তরাষ্ট্রের ফ্লোরিডার আন্তর্জাতিক ক্ষুদ্র শিল্পকলার সদস্য।
গুলশান নিজে নিজে শিক্ষিত শিল্পী হিসেবে কর্মজীবন শুরু করেন। পরে তিনি বহু কর্মশালায় যোগদান করেন এবং ঢাকা থেকে বিএফএ ডিগ্রি অর্জন করেন এবং পরে যুক্তরাজ্যের সাউথাম্পটন ইউনিভার্সিটির উইনচেস্টার স্কুল অব আর্টের এমএফএ ডিগ্রি অর্জন করেন।
তার চিত্রকর্মের বিষয় সাধারণত প্রকৃতি, ইতিহাস, মানব অনুভূতি, এবং সমাজতান্ত্রিক বিষয়ের সাথে জড়িত। তিনি প্রিন্টমেকিং, কল্যাগ্রাফ, মোনোপ্রিস্ট, সৌর প্লেট ইটিং এবং সিলস্ক্রিনে পরীক্ষা করেছেন।
ঢাকা ট্রিবিউনের মতে, গুলশানের প্রাথমিক জীবন অভিজ্ঞতা তার কাজের উপর ব্যাপক প্রভাব ফেলে। তিনি সৈয়দ পরিবারে জন্মগ্রহণ করেন এবং তার পরিবারের অনেক সদস্য ১৯৭১ সালে মুক্তিযুদ্ধের শিকার ছিলেন। বিশিষ্ট শিল্প সমালোচক ও সাংবাদিক ফয়জা হক দ্বারা উল্লেখ করা হয়েছে, এর ফলে শিল্পী প্রায়শই মুক্তিযুদ্ধ, মানব আঘাত, পুরানো স্থাপত্য, বা পরিত্যক্ত প্রাসাদগুলি তার কাজের বিষয় হিসাবে নির্বাচন করেছেন।
উইকিপিডিয়া মোবাইল অ্যাপ্লিকেশনের তালিকা

উইকিমিডিয়া ফাউন্ডেশনসহ উকিপিডিয়া আন্দোলন বেশ কয়েকটি প্রতিষ্ঠান একাধিক মোবাইল ডিভাইস অপারেটিং সিস্টেমে উইকিপিডিয়া ব্যবহার করার জন্য অফিসিয়াল মোবাইল অ্যাপ প্রকাশ করে। অ্যাপ স্টোরের মাধ্যমে বিনামূল্যে পাওয়া যায়: অ্যান্ড্রয়েড (গুগুল প্লে) এর মাধ্যমে), আইওএস (অ্যাপ স্টোরের মাধ্যমে), ফায়ারফক্স ওএস (ফায়ারফক্স মার্কেটপ্লেসের মাধ্যমে), এবং উইন্ডোজ ৮ (উইন্ডোজ স্টোরের মাধ্যমে)। এছাড়াও উইকিমিডিয়া ফাউন্ডেশনের ওয়েবসাইট থেকে যে কোনও তৃতীয় পক্ষের থেকে স্বাধীনভাবে ডাউনলোড করা যেতে পারে, যা পুরানো এবং বিটা সংস্করণগুলিও রাখে।
স্বাধীন ডেভেলপার উইকিপিডিয়ার নিবন্ধগুলি পড়ার জন্য অনেকগুলি অননুমোদিত অ্যাপ্লিকেশন প্রকাশ করেছেন। কিছু অ্যাপ্লিকেশন উইকিপিডিয়া সাইট থেকে নিবন্ধন লোড করে এবং এটি প্রক্রিয়া করে; অন্যান্য অ্যাপ্লিকেশন মিডিয়াওয়িকি এপিআই ব্যবহার করে। কিছু কেবল উইকিপিডিয়া সামগ্রী প্রদর্শন করে, সাধারণত বিভাগ এবং আলাপ পাতায় কিছু বৈশিষ্ট্য বাদ দেয়। কিছু সম্পাদনা করার অনুমতি দেয়। উইকিপিডিয়া সামগ্রী প্রদর্শন করুন, সাধারণত বিভাগ এবং আলাপ পাতায় কিছু বৈশিষ্ট্য বাদ দিয়ে। কিছু সম্পাদনা করার অনুমতি দেয়।
উইকিমিডিয়া ফাউন্ডেশনের অ্যাপকে উইকিপিডিয়া বলে ডাকা হয় একমাত্র আইওএস ভের্সন ছাড়া যাকে উইকিপিডিয়া মোবাইল নামে ডাকা হয়। 
অ্যান্ড্রয়েড অ্যাপ যে কোন নিবন্ধ সরাসরি সম্পাদনা করতে সাহায্য করে এবং ব্যবহারকারীর বর্তমান অবস্থা বুঝতে সাহায্য করে । এটা বিভাগ বা আলাপ পাতা দেখায় না, এটা এ উপলব্ধ।
উইকিমিডিয়া সিএইচ, সুইস অধ্যায়ের উইকিমিডিয়া আন্দোলন, বিকশিত করেনি একটি সংখ্যা অফলাইন অ্যাপ্লিকেশন উপর ভিত্তি করে, উইকিপিডিয়া কন্টেন্ট.
উইকিপিডিয়ার বোন প্রকল্পগুলির জন্য অনেকগুলি অ্যাপ্লিকেশন বিদ্যমান। এর মধ্যে রয়েছে উইকি লোগো স্মৃতিসৌধ অ্যাপ্লিকেশন, ২০১২ সালের ছবির প্রতিযোগিতার জন্য লিখিত, উইকিপিটোগ্রাফারদের সহায়তার জন্য। এটি কাছাকাছি জাতীয় ঐতিহ্য নিবন্ধ নিবন্ধগুলির একটি মানচিত্র দেখায়, যা উইকিপিডিয়ায় সাইটের জন্য একটি ফটো ছিল কিনা তা নির্দেশ করে এবং ক্যামেরা ফোনের জন্য দ্রুত এবং সহজ ফটো আপলোড সক্ষম করে। এটি আনুষ্ঠানিক নিবন্ধ প্রদর্শন অ্যাপ্লিকেশন সঙ্গে একীভূত হয় না।
উইকিমিডিয়া কমন্সের জন্য একটি অ্যান্ড্রয়েড অ্যাপ্লিকেশন রয়েছে যা কমিউনিটিটি রক্ষণাবেক্ষণ করে। উইকিসংকলনের জন্য একটি Android অ্যাপ্লিকেশন রয়েছে, যদিও এটি আর সমর্থিত নয় এবং আগস্ট ২০১৩  সাল থেকে হালনাগাদ করা হয়নি.
জহুরুল ইসলাম (উদ্যোক্তা)

জহুরুল ইসলাম (১ আগস্ট ১৯২৮ - ১৯ অক্টোবর ১৯৯৫) ছিলেন একজন বাংলাদেশী উদ্যোক্তা। তিনি ছিলেন "ইসলাম গ্রুপ" এর প্রতিষ্ঠাতা-চেয়ারম্যান।
১৯২৮ সালের ১ আগস্ট কিশোরগঞ্জ জেলার বাজিতপুর থানার অন্তর্গত ভাগলপুর গ্রামে তার জন্ম। তিনি সরারচর উচ্চ বিদ্যালয় এবং বাজিতপুর উচ্চ বিদ্যালয়ে পড়ালেখা করেন। কলকাতা যাওয়ার পর রিপন হাইস্কুল থেকে ম্যাট্রিকুলেশন পাশ করেন।  উচ্চ শিক্ষা গ্রহণে প্রবল আগ্রহ থাকা সত্ত্বেও দারিদ্র্যতার কারণে তিনি শিক্ষা গ্রহণ করতে পারেননি। ১৯৪৮ সালে তিনি তৎকালীন সিএন্ডবি-তে স্বল্প বেতনে কর্মচারী হিসেবে যোগদান করেন।
জহুরুল ইসলাম সিএন্ডবিতে অনেক বাস্তব অভিজ্ঞতা লাভ করেন এবং সে অভিজ্ঞতাকে কাজে লাগিয়ে তিনি ক্ষুদ্র ঠিকাদারি ব্যবসায় শুরু করেন। ১৯৬৫-এ তিনি ইষ্টার্ন হাউজিং লিমিটেড প্রতিষ্ঠা করেন। জহুরুল ইসলাম ১৯৭৪ সালের দুর্ভিক্ষে কিশোরগঞ্জে খুলেছিলেন দুই শত লঙ্গরখানা। এসব লঙ্গরখানায় সকল দরিদ্র অভুক্ত মানুষের জন্য ৫ মাস ব্যাপী খাদ্য নিশ্চিত করেছিলেন তিনি। ১৯৭৫ সালে তিনি প্রতিষ্ঠা করেন বেঙ্গল ডেভেলপমেন্ট কর্পোরেশন (বিডিসি)। এ কর্পোরেশন বাংলাদেশের প্রথম প্রতিষ্ঠান যা মধ্যপ্রাচ্যে প্রতিযোগিতার মাধ্যমে নির্মাণ ব্যবসা শুরু করে। তার কোম্পানী বাংলাদেশ সংসদ ভবনের আঙ্গিনা, বাংলাদেশ ব্যাংক ভবন, বাংলাদেশ হাইকোর্ট ভবন, বাংলাদেশ সুপ্রিম কোর্ট বিল্ডিং, এমপি হোস্টেল, এবং বাংলাদেশের প্রধান প্রধান মহাসড়কসমূহ নির্মাণ করে। তিনি পাট ও আসবাবপত্র কারখানা প্রতিষ্ঠা করেন। মধ্যপ্রাচ্যে এই প্রতিষ্ঠানের উল্লেখযোগ্য ব্যবসার মধ্যে রয়েছে নতুন প্রযুক্তিতে আবুধাবিতে ৫০০০ বাড়ি নির্মাণ, ইরাক ও ইয়েমেনে উপশহর নির্মাণ ইত্যাদি। এই সকল কাজের মাধ্যমে তিনি দেশের বিপুল সংখ্যক মানুষের জন্য মধ্যপ্রাচ্যে কর্মসংস্থানের ব্যবস্থা করেন। বিদেশে জনশক্তি রপ্তানি ও কর্মসংস্থানের ক্ষেত্রে তিনি ছিলেন পথিকৃৎ। বাংলাদেশের অন্যতম সফল উদ্যোক্তা হিসেবে তিনি কিংবদন্তি। ১৯৮৯ সালে তিনি প্রতিষ্ঠা করেন জহুরুল ইসলাম মেডিকেল কলেজ।
১৯৯৫ সালের ১৯শে অক্টোবর সিঙ্গাপুরে চিকিৎসাধীন অবস্থায় মৃত্যুবরণ করেন। তিনি হার্ট অ্যাটাকে মারা যান। তার একমাত্র পুত্র মঞ্জুরুল ইসলাম বর্তমানে ইসলাম গ্রুপের চেয়ারম্যান হিসেবে কর্মরত রয়েছেন।
সিরিয়ায় পানি সরবরাহ ও স্বাস্থ্যবিধান

সিরিয়া এমন একটি দেশ যেখানে বৃষ্টিপাত কম হয় এবং পানির উৎসও খুব কম। সিরিয়ায় সবচেয়ে বেশি পানি প্রয়োজন হয় কৃষিকাজে। গৃহস্থালির কাজে সিরিয়ায় যে পরিমাণ পানি খরচ হয় তা মোট পানির খরচের তুলনায় মাত্র ৯%। সিরিয়ায় খুব দ্রুত জনসংখ্যা বৃদ্ধি পাচ্ছে এবং এর সাথে শহর ও কল-কারখানায় পানির চাহিদাও বৃদ্ধি পাচ্ছে। ২০০৬ সালে, সিরিয়ার জনসংখ্যা ছিল ১ কোটি ৪ লক্ষ। জন্মবৃদ্ধি হার ছিল ২.৭%।
শহুরে এলাকার ৯৫% ঘরবাড়িতে সরকারীভাবে পানি সরবরাহ করা হয়। গ্রাম্য এলাকায় এর পরিমাণ ৮০%।
খাবার পানির সরবরাহ
২০০২ সালে, গ্রামাঞ্চলের ৯৬% ঘরবাড়ি পানি নিষ্কাশনের জন্য একটি নর্দমার সাথে যুক্ত ছিল। এর মধ্যে ৪৬% ঘরবাড়ির ব্যবহার্য পানি পাইপের মাধ্যমে নিষ্কাশিত হত। আর বাকি ৩০% পিট লেট্রিনের সাথে যুক্ত ছিল।
স্বাস্থ্যবিধানের উন্নতিকরণ
আলেপ্পো ছাড়া সকল প্রধান শহরে ও গ্রামাঞ্চলে, ঝরনা এবং ভূগর্ভস্থ পানি থেকে বিশুদ্ধ পানি সরবরাহ করা হয়। খুব বড় পরিসরে আসাদ হ্রদ থেকে পানি বিশুদ্ধ করা হয়। এই পানি আলেপ্পোতে গৃহস্থালি কাজকর্ম করার জন্য সরবরাহ করা হয়।
ভূগর্ভস্থ পানি, কূপ এবং ঝরনা থেকে সিরিয়ার গৃহস্থালির পানির চাহিদা মেটানো হয়। শুধুমাত্র আলেপ্পো শহরে আসাদ হ্রদ থেকে পানি সরবরাহ করা হয়। আবার, হিমস শহরে পানি সরবরাহ করা হয় হিমস হ্রদ থেকে।
২০০২ সালে, সিরিয়ায় দূষিত পানির পরিমাণ ছিল ১৩৬৪ মিলিয়ন মি। এই দূষিত পানির মধ্যে ৫৫০ মিলিয়ন মি অর্থাৎ ৪০% পানি দামেস্ক, আলেপ্পো, হিমস এবং সালামিয়াহতে সেচের জন্য সরবরাহ করা হয়। ২০০৯ সালের অক্টোবরে, সিরিয়ার মিনিস্ট্রি অব হাউজিং এন্ড কনস্ট্রাকশন দূষিত পানির ব্যবস্থাপনার জন্য পরিকল্পনা গ্রহণ করে। এই পরিকল্পনা অনুসারে পুরো দেশজুড়ে ১৮০টি শোধনাগার তৈরি করা হবে। এর মধ্যে দুটি পুরোভূমিতে তৈরি করা হবে। একটি জারামানাহ এলাকায় এবং আরেকটি হবে আস শুয়াদা শহরের দক্ষিণাঞ্চলে। এই দুটি শোধনাগার তৈরির জন্য সিরিয়ান-কাতারি হোল্ডিং কোম্পানির সাথে চুক্তি স্বাক্ষরিত হয়।
সিরিয়ায় পানি ব্যবস্থাপনা নানান ভাগে বিভক্ত এবং বিভিন্ন প্রতিষ্ঠান তাদের দায়িত্ব অনুসারে পানি ব্যবস্থাপনার দায়িত্বে থাকে।
পানি সরবরাহ এবং স্বাস্থ্যবিধানের জন্য পরিকল্পনা প্রস্তাব, গ্রহণ এবং বাস্তবায়নের জন্য সিরিয়ার মিনিস্ট্রি অব হাউজিং এন্ড কনস্ট্রাকশন কোম্পানি দায়িত্বে থাকে। এটির ১৪টি পানি শোধনাগারের মধ্য দিয়ে প্রতিষ্ঠানটি বিশুদ্ধ পানি সরবরাহ করে।
আবার, মিনিস্ট্রি অব লোকাল এডমিনিস্ট্রেশনের দায়িত্ব হল আঞ্চলিক পর্যায়ে নানান পরিকল্পনা গ্রহণ, বাস্তবায়ন ও তদারকি করা। বিশুদ্ধ পানি নিশ্চিত করার মাধ্যমে পরিবেশ রক্ষা করাও এই প্রতিষ্ঠানের অন্যতম দায়িত্ব।
আর সকল পরিবেশ সংক্রান্ত বিষয়ের তদারকি করে স্টেট মিনিস্টার ফর এনভায়রনমেন্টাল এফেয়ারস।
কৃষিকাজের পানি সরবরাহের জন্য মিনিস্ট্রি অব ইরিগেশন সকল দায়িত্ব পালন করে।
জয়নুল আবিদিন (রাজনীতিবিদ)

জয়নুল আবিদিন বিন মোহাম্মাদ রাশিদ (জন্ম: ১৭ মার্চ ১৯৪৮) তিনি সিঙ্গাপুরের একজন কূটনীতিক, ব্যবসায় নির্বাহী এবং অবসরপ্রাপ্ত রাজনীতিবিদ। তিনি বর্তমানে কুয়েতে সিঙ্গাপুরের রাষ্ট্রদূত হিসেবে নিয়োজিত আছেন এবং মধ্যপ্রাচ্যে, সিঙ্গাপুরের পররাষ্ট্র বিষয়ক প্রতিমন্ত্রীর বিশেষ দূত।
জয়নুল আবিদিন রাশিদ টেম্যাসেক ইন্টারন্যাশনালের কর্পোরেট উপদেষ্টা এবং সিঙ্গাপুরসহ বিদেশে বেশ কয়েকটি কর্পোরেট বোর্ডের পদাধিকারী।
রাজনীতি থেকে অবসর নেয়ার আগে, ২০০১ থেকে ২০১১ সাল পর্যন্ত তিনি এলজুয়েড গ্রুপ প্রতিনিধিত্ব অঞ্চলের (আলজুনাইড জিআরসি) সংসদ সদস্য (এমপি) হিসেবে কাজ করেছেন।
জয়নুল আবিদিন রাশিদ, জালান দাউদ প্রাথমিক বিদ্যালয়ে প্রাথমিক শিক্ষা গ্রহণ করেন, এরপর রাফেলস ইনস্টিটিউশন উচ্চ মাধ্যমিক এবং তারপরে সিঙ্গাপুরের জাতীয় বিশ্ববিদ্যালয় থেকে তিনি অর্থনীতি বিষয়ে পড়েন। ১৯৭৪ সালে তিনি সিঙ্গাপুরের বিস্ময়কর তরুণ হিসেবে স্বর্ণপদক লাভ করেন।
১৯৭৬ থেকে ১৯৯৬ পর্যন্ত সিঙ্গাপুরের প্রেস হোল্ডিংসসহ "এশিয়া নিউজ বুলেটিন," বেরিতা হরিয়ান এবং দ্য সানডে টাইমস এবং তারপরে স্ট্রেইট টাইমসের সহযোগী সম্পাদক হিসেবে কাজ করেছেন।
তিনি মেন্ডাকি (১৯৯০-১৯৯৩) এবং মজলিস উগামা ইসলাম সিঙ্গাপুর (এমআইআইএস) (১৯৯১-১৯৯৬) পর্যন্ত পরিচালকের দায়িত্বে ছিলেন।
তিনি প্রথম ১৯৯৭ সিঙ্গাপুর সাধারণ নির্বাচনের চেং সান গ্রুপের প্রতিনিধিত্বমূলক অঞ্চল পিএইচপি অ্যাকশন পার্টির অধীনে নির্বাচনে অংশ নিয়েছিলেন। বিরোধী দল ছিল চেং সান জিআরসি ওয়ার্কার্স পার্টি (ডাব্লুপি), যাদের উল্লেখযোগ্য প্রার্থী ছিল জে। বি। জেয়ারতনাম এবং টাং লিয়াং হং। পিএপি ঐ নির্বাচনে জয়লাভ করেছিল।
পরবর্তীতে ২০০১ সালের সাধারণ নির্বাচনে জয়নুল আবিদিন (আলজুনিয়েড জিআরসি) তে চলে যান। ২০০৬ সালের সাধারণ নির্বাচনে পিএইচপি জিআরসির বিরুদ্ধে পিআরপি জিআরসি ৫৬.০৯% ভোট পেয়ে নির্বাচিত হয়েছিলেন।
তিনি ১৯৯৮ থেকে ২০০১ সাল পর্যন্ত পররাষ্ট্র মন্ত্রণালয়ের সিনিয়র সংসদ সচিব ছিলেন। ২০০১ থেকে ২০০৮ সাল পর্যন্ত উত্তর-পূর্ব কমিউনিটি ডেভেলপমেন্ট কাউন্সিলের মেয়র, এরপর ২০০৪ সালে তিনি পররাষ্ট্র মন্ত্রণালয়ের মন্ত্রী নিযুক্ত হন। ২০০৬ সালে সিঙ্গাপুরের একজন সিনিয়র মন্ত্রী হিসেবে দায়িত্ব পালন করেন।
২০১১ সালে সিঙ্গাপুরের সাধারণ নির্বাচনে, জয়নুল আবিদিন পিএপি দলের হয়ে অংশ নিয়েছিলেন, যা আলজুনিয়েড জিআরসির কাছে পরাজিত হয়, ফলে তিনি তার সংসদীয় আসন হারিয়েছেন।
তিনি বিভিন্ন সেবা ও উন্নয়ন মূলক প্রতিষ্ঠানের সঙ্গে জড়িত ছিলেন। যেমন:
২০১১ সালের সেপ্টেম্বরে অনুষ্ঠিত সিঙ্গাপুরের সাধারণ নির্বাচনের পরে জয়নুল আবিদিন রাশিদ সিঙ্গাপুর প্রেস হোল্ডিংসগুলোর মালিকানাধীন এসপিএইচ ইউনিয়ন ওয়ার্কার্সের চেয়ারম্যান হিসেবে নিযুক্ত হন। যার মাধ্যমে সিঙ্গাপুরের দুটি রেডিও স্টেশন পরিচালিত হয় ৯১.৩ এফএম এবং ১০০.৩ এফএম।
তিনি এসপিএইচ এর প্রকাশনী সংস্থা আর্ম প্রকাশক ও স্ট্রাইটস টাইমস প্রেসের (এসটিপি) পরামর্শক হিসেবেও দায়িত্ব পালন করেছেন।
তিনি কুয়েতে নিযুক্ত সিঙ্গাপুরের রাষ্ট্রদূতের (অস্থায়ী) দায়িত্ব পালন করেছেন এবং মধ্যপ্রাচ্যে পররাষ্ট্র বিষয়ক প্রতিমন্ত্রীর বিশেষ দূত ছিলেন।
জয়নুল আবিদিন রাশিদ, স্থানীয় ও বিভিন্ন আন্তর্জাতিক সংস্থার বোর্ডে দায়িত্ব পালন করেছেন। যেমন: ডায়মন্ড এনার্জি কর্পোরেশনের চেয়ারম্যান, অস্ট্রেলিয়ার তালিকাভুক্ত ওএম হোল্ডিংসসের স্বাধীন পরিচালক, মিডিয়াকপের পরিচালক, জাতীয় ভলান্টিয়ার ফিল্যানথ্রোপি সেন্টারের ডেপুটি চেয়ারম্যান এবং ডেমেক্টর অফ টেমেসেক কেরেসসহ বিভিন্ন স্থানীয় ও আন্তর্জাতিক সংস্থার বোর্ডেও কাজ করেন।
জয়নুল আবদিন বিবাহিত এবং তার চারজন সন্তান আছে।
ওমানের কেন্দ্রীয় ব্যাংক

ওমানের কেন্দ্রীয় ব্যাংক (সিবিও) ১৯৭৪ সালের ডিসেম্বরে প্রতিষ্ঠিত হয় এবং ১ এপ্রিল ১৯৭৫ সালে কার্যক্রম শুরু করে। ওমানের মূল মুদ্রা কর্তৃপক্ষ ওমান মুদ্রা বোর্ড থেকে এটি প্রতিষ্ঠিত হয়। বর্তমানে, এটি গভর্নর বোর্ডের উপ-চেয়ারম্যান অধ্যাপক আলী বিন মোহাম্মদ বিন মুসা সিবিও’র প্রধান হিসেবে দায়িত্ব পালন করছেন।
ওমানের কেন্দ্রীয় ব্যাংক দেশটির জাতীয় মুদ্রা ওমানি রিয়ালের স্থিতিশীলতা বজায় রাখার জন্য কাজ করে এবং একটি অনিয়ন্ত্রিত ও মুক্ত অর্থনৈতিক ব্যবস্থা মুদ্রা ও আর্থিক স্থিতিশীলতা নিশ্চিত করে। ১৯৭৫ সালে কার্যক্রম শুরুর সময় সিবিও'র মূলধন এক মিলিয়ন ওমানী রিয়াল ছিল, যা সময়ের সাথে সাথে শক্তিশালী হয়ে ২০০২ সালের এপ্রিল মাসে এসে দাঁড়ায় ৩০০ মিলিয়ন ওমানী রিয়াল। ২০০৫-এর শেষ দিকে, সিবিও'র সম্পদ/দায়ের মোট পরিমাণ ছিল ১৮২৬.৪ মিলিয়ন ওমানী রিয়াল।
ওমানি ব্যাংকিং পদ্ধতি ১৯৯০-এর দশকে বহু অধিগ্রহণ অভিজ্ঞতার সম্মুখীন হয়েছে এবং ফলে ২০০৫ সালের শেষে বাণিজ্যিক ব্যাংকগুলোর সংখ্যা ১৩-তে দাঁড়িয়েছে। যার মধ্যে সারা দেশ জুড়ে পাঁচটি স্থানীয় ব্যাংক এবং আটটি বিদেশী ব্যাংকের শাখাসহ মোট ৩২৯টি শাখা অন্তর্ভুক্ত। এছাড়া স্থানীয় ব্যাংকগুলোর বিদেশে ১০টি শাখা এবং একটি প্রতিনিধি কার্যালয় রয়েছে। ২০০৫ সালের শেষের দিকে, ২৬টি শাখার নেটওয়ার্ক নিয়ে তিনটি বিশেষায়িত ব্যাংক ছিল। সিবিও একটি অতিরিক্ত স্থানীয় ব্যাংক (সোহর ব্যাংক) প্রতিষ্ঠার অনুমোদন দিয়েছে এবং একটি বৈদেশিক ব্যাংকের (ব্যাংক অব বৈরুত) অনুমোদন দিয়েছে, যা ২০০৬ সালের শেষ নাগাদ অপারেশন শুরু করবে বলে আশা করা হচ্ছে। লাইসেন্সপ্রাপ্ত ব্যাংকগুলোর আর্থিক অবস্থানকে জোরদার করার জন্য এবং তাদের প্রতিযোগিতার পাশাপাশি বড় প্রকল্পগুলো অর্থায়ন করতে সক্ষম হওয়ার জন্য বাণিজ্যিক ব্যাংকগুলোর জন্য সর্বনিম্ন মূলধন প্রয়োজন হল স্থানীয় ব্যাংকগুলোর জন্য ৫০ মিলিয়ন এবং বিদেশি ব্যাংকগুলোর জন্য ১০০ মিলিয়ন ওমানি রিয়াল। ২০০৫ সালে, বাণিজ্যিক ব্যাংকগুলোর সামগ্রিক মূলধন পর্যাপ্ততা অনুপাত ১৮.৫ শতাংশে উন্নীত হয়েছিল।
সিবিও ব্যাংক ডিপোজিট বিমা সিস্টেমের অর্থায়নকেও পরিচালনা এবং অংশগ্রহণ করে যা বাণিজ্যিক ব্যাংকগুলোর আমানতের জন্য উচ্চমানের নিরাপত্তা প্রদান করে এবং কোনো অপ্রত্যাশিত পরিস্থিতিতে প্রভাব থেকে রক্ষা করে।
বাণিজ্যিক ব্যাংকগুলোর জন্য সিবিও-এর প্রাথমিক সতর্কতা ব্যবস্থাও রয়েছে যা সম্ভাব্য আর্থিক সংকটগুলোর জন্য পূর্বাভাস দিতে সক্ষম এবং প্রয়োজনে প্রতিরোধমূলক ব্যবস্থাও গ্রহণ করে। সিবিও-এর পক্ষ থেকে নেয়া বিভিন্ন আর্থিক নীতিমালাকে দু’ভাবে শ্রেণীবদ্ধ করা যেতে পারে; পরোক্ষ নীতিমালা এবং সরাসরি নীতিমালা। পরোক্ষ নীতিমালার (বাজার ভিত্তিক) ব্যবস্থাগুলোতে সিকিউরিটিজ ক্রয় ও বিক্রি, কেন্দ্রীয় ব্যাংকের নিজস্ব সিকিউরিটিজ ইস্যু করা, সোয়্যাপস ইত্যাদি কাজের জন্য এবং সরাসরি নীতিমালা সিবিও দ্বারা ব্যবহৃত উপকরণ মূলত রিজার্ভ প্রয়োজনীয়তা এবং ঋণ অনুপাতের জন্য ব্যবহৃত হয়।
১৯৭০ সাল পর্যন্ত, যখন এইচ এম সুলতান কাবুওস বিন সাইদ ক্ষমতা গ্রহণ করেন, তখন দেশে প্রাথমিক ব্যাংকিং ব্যবস্থার তত্ত্বাবধানে কোনও জাতীয় কর্তৃপক্ষ দায়ী ছিল না। ব্যাংকগুলোর সংখ্যা ছিল নগন্য এবং ব্যাংকিং কার্যক্রমও ছিল সীমিত। ওমানের কেন্দ্রীয় ব্যাংক প্রতিষ্ঠা করার পূর্বে দুটি আর্থিক কর্তৃপক্ষ ছিল; ১৯৭০ সালের মাস্কট মুদ্রা কর্তৃপক্ষ এবং ১৯৭২ সালের ওমান মুদ্রা বোর্ড, যাদের হাতে সম্পূর্ণ ব্যাংকিং ব্যবস্থা ন্যস্ত ছিল না। কিন্তু তারা ওমানের কেন্দ্রীয় ব্যাংক প্রতিষ্ঠার জন্য ক্ষেত্র প্রস্তুত করেছিল। তবে ওমানের কেন্দ্রীয় ব্যাংক সৃষ্টির প্রধান ঘটনা হল, ১৯৭৪ সালের ব্যাংকিং আইন চালু করা (যা রয়্যাল ডিক্রি নম্বর ১১৪/২০০০-এর মাধ্যমে সংশোধিত)।
দূরীন শাহনাজ

দূরীন শাহনাজ (জন্ম ২৪ এপ্রিল, ১৯৬৮) একজন বাংলাদেশী আমেরিকান উদ্যোক্তা, অধ্যাপক এবং স্পিকার। তিনি ইমপ্যাক্ট ইনভেস্টমেন্ট এক্সচেঞ্জের (IIX) এর প্রতিষ্ঠাতা। এশিয়া ও প্রশান্ত মহাসাগরীয় অঞ্চলের প্রভাবশালী বিনিয়োগের উন্নয়নের ক্ষেত্রে তিনি বিশেষ ভূমিকা পালন করেছেন।
শাহনাজ ঢাকা বাংলাদেশে জন্মগ্রহণ করেন। তিন বছর বয়সে বাংলাদেশ মুক্তিযুদ্ধ শুরু হয়।
যখন তার বয়স ১৭ তখন শাহনাজ মার্কিন যুক্তরাষ্ট্রে চলে যান। যেখানে তিনি স্মিথ কলেজে পড়াশোনা করেন, ১৯৮৯ সালে সরকার ও অর্থনীতিতে উভয় বিষয়ে ডিগ্রি অর্জন করেন। পরে তিনি জন্স হপকিন্স ইউনিভার্সিটি থেকে যৌথ মাস্টার্স ডিগ্রি লাভ করেন।
স্মিথ কলেজ থেকে স্নাতকোত্তর পর, শাহনাজ নিউইয়র্কে বিনিয়োগ ব্যাংকিংয়ে এবং মাইক্রোফিনান্সে শিল্প স্থানান্তরের আগে কাজ করেছেন।
শাহনাজ মরগান স্ট্যানলি এ বিনিয়োগের ব্যাংকিং এর পরে ওয়াল স্ট্রিটে প্রথম বাংলাদেশী নারী হয়ে ওঠে। পরে তিনি গ্রামীণ ব্যাংক, বিশ্বব্যাংক এবং মেরিল লিঞ্চে কাজ করেন।
শাহনাজ হেরস্ট ম্যাগাজিনে সবচেয়ে কম বয়েসি ভাইস প্রেসিডেন্ট ছিলেন। তিনি রিডার্স ডাইজেস্ট এবং এশিয়া সিটি পাবলিশিং গ্রুপেও কাজ করেছেন।
মাটে (সফটওয়্যার)

মাটে () একটি মুক্ত এবং ওপেন সোর্স ডেস্কটপ পরিবেশ যা লিনাক্সে এবং অনেক বিএসডি ডেরিভেটিভে চলে।
একজন আর্জেন্টেনীয় আর্চ-লিনাক্স ব্যবহারকারী গনোম-৩, যা বিতর্কিতভাবে এর প্রচলিত ডেস্কটপ পরিবেশ এর স্থলে গনোমশেল (একটি অ্যাবস্ট্রাক্ট, টাস্ক-বেজড ইন্টারফেস) প্রবর্তন করে, সেটাতে হতাশ হয়ে গনোম-২, যার উন্নয়ন অফিসিয়ালি বন্ধ করে দেয় গনোম প্রজেক্ট, তার ফোর্ক হিসেবে মাটে প্রজেক্ট শুরু করেন, যার উদ্দেশ্য মুলত গনোম-২ কোডবেজ, ফ্রেমওয়ার্ক এবং কোর এপ্লিকেশনসমূহ রক্ষণাবেক্ষণ করা এবং তাদের উন্নয়ন চালিয়ে যাওয়া।
মাটে এপ্লিকেশনে অন্তর্ভুক্ত আছেঃ
সিঙ্গাপুর নদী

সিঙ্গাপুর নদী (মালয়: সুন্জি সিঙ্গাপুরা, চীনা: 新加坡 河) হল সিঙ্গাপুরের একটি নদী, যেটি আলেকজান্দ্রা রোডের সমান্তরালে প্রবাহিত হয় এবং সিঙ্গাপুরের দক্ষিণাঞ্চলীয় অংশে অবস্থিত মারিনা জলাধারে মিলিত করেছে।
সিঙ্গাপুর নদী পরিকল্পনা এলাকা সিঙ্গাপুরের কেন্দ্রীয় অঞ্চলের মধ্যবর্তী এলাকায় অবস্থিত, যা নগর পুনর্বাসন কর্তৃপক্ষ দ্বারা নির্ধারিত। পরিকল্পনা এলাকার সীমানার নিম্নরূপ - উত্তরে নদী উপত্যকায় এবং যাদুঘর, পশ্চিমে টাঙ্গলিন এবং বুকিত মরহা, দক্ষিণে আউটরাম এবং পূর্ব দিকে কেন্দ্রীয় ব্যবসায়িক এলাকা (ডাউনটাউন কোর)।
কিম সেং সেতু কাছে উৎস থেকে সিঙ্গাপুর নদী প্রায় ৩.২ কিলোমিটার দীর্ঘ এবং এর পর এটি মারিনা বেতে মিলিত হয়। নদীটি কিম সেং সেতু থেকে কমনওয়েলথ এভিনিউয়ের জংশন পর্যন্ত আলেকজান্দ্রা খাল হিসেবে তার মূল উৎসের বাইরে দুই কিলোমিটারেরও বেশি বিস্তৃত।
সিঙ্গাপুর নদীর মোহনায় সিঙ্গাপুরের পুরনো বন্দর ছিল। ঐতিহাসিকভাবে সিঙ্গাপুর প্রাথমিকভাবে বন্দরের চারপাশে বৃদ্ধি পেয়েছিল তাই নদী মোহনাটি বাণিজ্য, বাণিজ্য ও অর্থ কেন্দ্র হয়ে ওঠে।
এক সময়ে সিঙ্গাপুর নদীটি উপনিবেশের জীবনধারা, বাণিজ্য ও বাণিজ্যিক ক্রিয়াকলাপের কেন্দ্র ছিল।
১৮১৯ সালে দ্রুত নগরীকরণ ও বাণিজ্য সম্প্রসারণের কারণে সিঙ্গাপুর নদীর উপর ভারী জলযানের চলাচল ছিল। একই সাথে নদীর তীরে অবস্থিত শিল্প কারখানার বর্জ্য এবং অন্যান্য দূষিত পণ্যদ্রব্যের নিষ্পত্তি দ্বারা নদীর জল দূষিত হয়ে পড়েছিল। সিঙ্গাপুর নদী এবং কালং অববাহিকার জল দূষণের উৎসগুলোর মধ্যে রয়েছে শুকর ও হাঁসের খামার। এছাড়া রাস্তার হকার এবং সবজি বিক্রিকারীদের দ্বারাও নদীটি দূষিত হয়েছিল। সিঙ্গাপুর নদী বরাবর পরিবহন, নৌকা নির্মাণ ও মেরামতের মতো কার্যক্রম নদীর জলের দূষণ ঘটিয়েছিল।
সিঙ্গাপুর নদীটি মারিনা জলাধারের একটি অংশ। নতুন স্বাধু জলের জলাধার তৈরির জন্য নদীটির মোহনায় একটি বাঁধ নির্মাণ করা হয়েছে। বাঁধটি মারিনা ব্যারেজ নামে পরিচিত।
প্রধান ভূমি পুনরুদ্ধারের আগে সিঙ্গাপুর নদী সিঙ্গাপুর প্রণালীতে মিলিত হতো। সিঙ্গাপুর নদীটি এখন মারিনা জলাধারে প্রবেশ করে বা মিলিত হয়। সিঙ্গাপুর বন্দর দ্বীপটির পশ্চিমে অবস্থিত। বন্দরটি এখন দক্ষিণ-পশ্চিম উপকূলের বেশিরভাগ এলাকা ব্যবহার করে এবং সিঙ্গাপুরে যাত্রীবাহী জাহাজ এখন সাধারণত হার্বরফ্রন্টের সিঙ্গাপুর ক্রুজ সেন্টার থেকে চলাচল করে। এভাবেই সিঙ্গাপুর নদীকে বন্দর অর্থনীতি থেকে দূরা রাখা হয়েছে এবং এর পরিবর্তে নদীটি বর্তমানে পর্যটন ও নন্দনতন্ত্রের জন্য একটি গুরুত্বপূর্ণ ভূমিকা পালন করে।
উবুন্টু মাটে

উবুন্টু মাটে () একটি মুক্ত এবং ওপেন-সোর্স ভিত্তিক লিনাক্স ডিস্ট্রিবিউশন এবং একটি অফিসিয়াল উবুন্টু ডেরিভেটিভ। মূল উবুন্টু ডিস্ট্রিবিউশন হতে এর পার্থক্য হল এটি মাটে ডেস্কটপ পরিবেশ এই ডিস্ট্রিবিউশনের ডিফল্ট ডেস্কটপ পরিবেশ হিসেবে ব্যবহার করে, যেটা গ্নোম-২ ভিত্তিক। গ্নোম-২ উবুন্টু ১১.০৪ হতে ইউনিটি গ্রাফিকাল শেল অথবা ১৭.১০ হতে গ্নোম শেল ডিফল্ট ইউজার ইন্টারফেস হিসেবে ব্যবহারের আগ পর্যন্ত উবুন্টু ডেস্কটপে ডিফল্ট ইউজার ইন্টারফেস হিসেবে ব্যবহৃত হত।
উবুন্টু মাটে প্রজেক্ট মার্টিন উইমপ্রেস এবং আ্যলেন পোপ কর্তৃক স্থাপিত এবং এটি উবুন্টু ১৪.১০ এর উপর ভিত্তি করে একটি আনঅফিসিয়াল উবুন্টু ডেরিভেটিভ হিসেবে এর যাত্রা শুরু করে। এবং খুব অল্প সময়ের মধ্যেই ফেব্রুয়ারি ২০১৫ নাগাদ এর একটি ১৪.০৪ এলটিএস সংস্করণ প্রকাশিত হয়। উবুন্টু মাটে ১৫.০৪ বেটা সংস্করণেই কেনোনিকাল লিমিটেডের অফিসিয়াল স্ট্যাটাস পেয়ে যায়। আইএ-৩২ আর্কিটেকচার এবং এক্স৮৬-৬৪ আর্কিটেকচার ছাড়াও, যেগুলো প্রাথমিকভাবে সমর্থিত সিস্টেম প্লাটফর্ম ছিল, উবুন্টু মাটে পাওয়ারপিসি আর্কিটেকচার এবং আর্মভি৭ আর্কিটেকচার ( অরড্রেয়ড এক্সইউএ৪ সহ রাস্পবেরী পাই ২ ও ৩ এর জন্য ) এবং জিপিডি পকেট ও জিপিডি পকেট-২ ডিভাইস গুলিও সমর্থন করে।
এপ্রিল ২০১৫ নাগাদ উবুন্টু মাটে এন্ট্রোওয়্যার নামের একটি ব্রিটিশ কম্পিউটার বিক্রয় সংস্থার সাথে যৌথভাবে এন্ট্রোওয়্যার গ্রাহকদের জন্য ডেস্কটপ ও ল্যাপটপ কম্পিউটারে পূর্ণ সমর্থন যুক্ত উবুন্টু মাটে সরবরাহ করা শুরু করে। পরবর্তীতে আরো নতুন কিছু হার্ডওয়্যার সমর্থনের চুক্তির ঘোষণা করা হয়।
উবুন্টু মাটে ১৮.১০ এ ৩২-বিট সমর্থনের সমাপ্তির সিদ্ধান্ত গ্রহণ করা হয়।
মে ২০১৬ এর একটি রিভিউতে ডিস্ট্রোওয়াচ এর জেসি স্মিথ এই উপসংহার টানেন যে “প্রাথমিক কিছু সমস্যা সত্বেও আমি উবুন্টু মাটে ইনস্টল করতে পেরেছি এবং কোন সমস্যা ছাড়াই চলছে এবং আমি এই ডিস্ট্রিবিউশনটির প্রতি একটি ইতিবাচক দৃষ্টিভঙ্গী পোষন করছি। এই প্রজেক্টটি একটি অত্যন্ত ব্যবহার বান্ধব ডেস্কটপ অভিজ্ঞতা প্রদান করে যা আধুনিক মানদণ্ড অনুযায়ী খুব অল্প হার্ডওয়্যার রিসোর্স ব্যবহার করে। এবং আমি উবুন্টু মাটে এর ডিফল্ট থিমের জন্যেও এর প্রশংসা করছি (tip my hat)”।
আগস্ট ২০১৭ তে উবুন্টু মাটে ডিস্ট্রোওয়াচ এর ষানমাসিক পেজ হিট তালিকায় ২৪ তম স্থান দখল করে।
ডিডোইমেডো জুলাই ২০১৮ তে উবুন্টু মাটে এর রিভিউতে বলেন “উবুন্টু মাটে ভিজুয়াল এবং ফাংশনালিটি তে অনেক সমৃদ্ধ পরিবর্তন উপহার দিয়েছে এবং ব্যবহারকারীদের পূর্ণ স্বাধীনতা থাকে যে তারা তাদের ইচ্ছামত যে কোন কিছুই এতে সংযোজন করতে পারে এবং তা সম্ভব ডিস্ট্রিবিউশনের নিজস্ব ইন্টারফেস এর মাধ্যমেই”।
ইলা মজুমদার

ইলা মজুমদার (৯ সেপ্টেম্বর ১৯৪১ - ৩ মে ২০০১) একজন বাংলাদেশী শাস্ত্রীয় সংগীত শিল্পী ছিলেন। সংস্কৃতি ক্ষেত্রে বিশেষ অবদানের জন্য বাংলাদেশ শিল্পকলা একাডেমী তাকে সম্মাননা প্রদান করে। তিনি শাস্ত্রীয় সংগীতকার বারীণ মজুমদারের স্ত্রী ছিলেন।
১৯৫৪ সাল থেকে মজুমদারকে তার ভবিষ্যত স্বামী বারীণ মজুমদার সংগীত শেখানো। তিনি ১৯৬১ সালে তার মাস্টার্স দর্শনশাস্ত্র সম্পন্ন করেন। ১৯৮১-২০০৩ সালে তিনি উইলস লিটল ফ্লাওয়ার স্কুলে শিক্ষক হিসাবে কাজ করেছিলেন। তিনি ন্যাশনাল মিউজিক কলেজে ১৫ বছরের জন্য পার্ট টাইম শিক্ষক হিসেবেও কাজ করেন।
মজুমদার সঙ্গীতশিল্পী বাপ্পা মজুমদার, সঙ্গীত সুরকার পার্থ শারোতি মজুমদার এবং ময়নাম শিল্পী পার্থ প্রতিম মজুমদারের মা ছিলেন।
ইন্ডিয়া টুডে (টিভি চ্যানেল)

ইন্ডিয়া টুডে হলো ২৪ ঘণ্টা ইংরেজি ভাষায় খবর সম্প্রচারকারী ভারতীয় টেলিভিশন নেটওয়ার্ক চ্যানেল। এটির মালিক টিভি টুডে নেটওয়ার্ক লিমিটেড, যেটি মূলত লিভিং মিডিয়া এর অংশ।
চ্যানেলটি ২০০৩ সালে হিন্দি আজ টাক এর ভ্রাতৃপ্রতীম চ্যানেল হিসেবে যাত্রা শুরু করে।
দাগডি চল

দাগডি চল বা চউল মুম্বাই এর বাইকুল্লা সংলগ্ন একটি এলাকা। একসময়  এটি আসে পাশের কাপড় মিলের কাজকরা মজদুরদের বসবাসের জায়গা ছিল। এখন এটি একটি বিখ্যাত মাফিয়া ডন থেকে রাজনিতিক অরুন গাউলির দুর্গবাড়ি নামেই বেশি পরিচিত। ২০১৫ সালে একটি মারাঠি চলচ্চিত্র মুক্তি পায় যার নাম ছিল "দাগড়ি চাল" যার অভিনেতা ছিলেন অঙ্কুশ  চৌধুরী, মার্কণ্ড দেশপান্ডে, আর পুজা স্বাওন্ত। এই ছবিতে ১৯৯৫-৯৬ এর সবচেয়ে বড় গাং এর যুদ্ধ দেখান হয়ে ছিল।
বরেন্দ্র ভূমি

বরেন্দ্র ভূমি হলো বেঙ্গল বেসিনের বৃহত্তম প্লেইস্টোসিন যুগের ফিজিওগ্রাফিক ইউনিট। এটি বাংলাদেশের  রাজশাহী বিভাগ ও রংপুর বিভাগের অধিকাংশ দিনাজপুর, রংপুর, পাবনা, রাজশাহী, বগুড়া ও জয়পুরহাট জেলা অর্থাৎ পশ্চিমবঙ্গ, ভারতের সম্পূর্ণ উত্তর দিনাজপুর, দক্ষিণ দিনাজপুর এবং অধিকাংশ মালদহ জেলা পূর্ণ করে।  এটি বাংলাদেশের বিভিন্ন পৃথক বিভাগে উত্তর-পশ্চিম অংশ এবং  ভারতের পশ্চিমবঙ্গ আচ্ছাদিত  এলাকা নিয়ে গঠিত যার মোট এলাকা প্রায় ১০০০০ বর্গকিমি যার বেশিরভাগই পুরাতন পলি সংবলিত। এর পূর্ব প্রান্ত একটি নিম্ন চ্যুতি। এই চ্যুতি দিয়ে প্রবাহিত ছোট যমুনা, আত্রাই এবং নিম্ন পুনরভবা নদী। পশ্চিমের প্রধান এলাকা খাঁড়া এবং পূর্ব দিকে এই এলাকায় হেলানো কৃত। ভারত থেকে এই এলাকার জলবায়ুর তারতম্য রয়েছে, (বিস্তার ৪৫ ডিগ্রী সেলসিয়াস থেকে পাঁচ ডিগ্রি সেলসিয়াস পর্যন্ত নিচে) সম্মুখীন হয়। এই ভূমি বিভক্ত করা হয় তিনটি ইউনিট: সাম্প্রতিক পাললিক ফ্যান, বরেন্দ্র প্লেইস্টোসিন এবং সাম্প্রতিক প্লাবনভূমি। এইগুলো ভাগ করা হয় সাম্প্রতিক পলির , দীর্ঘ, সংকীর্ণ ব্যান্ড এর উপর।
প্লাসেন্টা প্রিভিয়া

প্লাসেন্টা প্রিভিয়া হল একটিই জটিল অবস্থা যখন গর্ভাবস্থায় অমরা বা গর্ভফুলটি  জরায়ুর একদম নিচের দিকে বা জরায়ুমুখে লেগে থাকে। গর্ভাবস্থার দ্বিতীয়ার্ধে যোনি থেকে রক্তপাত এই অসুবিধার উপসর্গের অন্তর্ভুক্ত। রক্তপাত  উজ্জ্বল লাল রঙের হয় এবং  ব্যথা নাও হতে পারে। জটিলতাগুলি হল 
প্লাসেন্টা অ্যাকরিটা,  বিপজ্জনক নিম্ন রক্তচাপ বা প্রসবের পর রক্তস্রাব। ভ্রূণের বৃদ্ধি সীমাবদ্ধতা, শিশুর জন্য জটিলতার কারণ হতে পারে।
ঝুঁকির কারণগুলি হল বেশি বয়সে গর্ভধারন এবং ধূমপান, সেইসাথে পূর্বে সিজারিয়ন সেকশন(শল্য চিকিৎসার মাধ্যমে প্রসব), কৃত্রিম প্রসব বেদনা সঞ্চার, বা গর্ভপাত। আল্ট্রাসাউন্ড দ্বারা লক্ষণ নির্ণয়  হয়। এটি  গর্ভাবস্থার একটি জটিলতা হিসাবে শ্রেণীবদ্ধ করা হয়।
যারা ৩৬ সপ্তাহের কম  গর্ভবতী এবং  যাঁদের শুধুমাত্র  অল্প পরিমাণ রক্তপাত হচ্ছে, তাদের সম্পূর্ণ বিশ্রাম এবংযৌন মিলন এড়ানো সুপারিশ  করা যেতে পারে। যারা ৩৬ সপ্তাহের বেশি গর্ভবতী এবং উল্লেখযোগ্য পরিমাণ রক্তস্রাব হচ্ছে, তাদের  শল্য চিকিৎসার দ্বারা প্রসব সাধারণত বাঞ্ছনীয়। যারা  ৩৬ সপ্তাহের কম গর্ভবতী, তাদের গর্ভস্থ শিশুর ফুসফুসের দ্রুতগতি উন্নয়নের জন্য কর্টিকোস্টেরয়েড দেওয়া যেতে পারে। যে ক্ষেত্রে গর্ভাবস্থার প্রথম দিকে সমস্যাটি হয়, তাদের গর্ভাবস্থার পরবর্তী দিনগুলিতে সমস্যা সমাধান  স্বাভাবিক ভাবে হয়ে যেতে পারে।
নিম্নলিখিত অসুবিধাগুলি প্লাসেন্টা প্রিভিয়া হওয়ার ঝুঁকির কারণ হিসাবে চিহ্নিত করা হয়েছে:
মৃত্যু
 আনুমানিক প্রতি ২০০টি প্রসবের মধ্যে ১ জনের প্লাসেন্টা প্রিভিয়া উপসর্গ দেখা দিতে পারে।ধারণা করা হয় যে  প্লাসেন্টা প্রিভিয়ার ঘটনার হার শল্য চিকিৎসার মাধ্যমে প্রসব বৃদ্ধির কারণে বাড়ছে।
সাধারণ গর্ভাবস্থার তুলনায়, প্লাসেন্টা প্রিভিয়া জনিত গর্ভাবস্থায় গর্ভে শিশু মৃত্যুর হার ৩-৪ গুণ বেশি।
শল্য চিকিৎসক বা সরঞ্জামের অভাবে যেখানে একটি সিজারিয়ান সেকশন হওয়া সম্ভব নয়, সেখানে যোনিপথে প্রসব  করানো যেতে পারে। প্লাসেন্টা প্রিভিয়া জটিলতাসহ,  এটি দুটি উপায়ে করানো যেতে পারে:
চৌমুহনী

চৌমুহনী বাংলাদেশের দক্ষিণাঞ্চলের অন্যতম বৃহৎ বাণিজ্য কেন্দ্র ও শহর। এটি বেগমগঞ্জ উপজেলার প্রধান বাণিজ্য কেন্দ্র। শহরটি নোয়াখালী জেলার সবচেয়ে বড় ও উন্নত শহর।
চৌমুহনী শহরের বড়পুলের নিকট ছাতারপাইয়া, আটিয়াবাড়ি, চন্দ্রগঞ্জ ও ফেনী খালের চার মোহনায় সংযোগ স্থানকে কেন্দ্র করে চৌমুহনী নামকরণ হয়। পূর্বে দেশীয় ও ভারতীয় মারোয়াড়ীদের বড় বড় দোকানপাট ও ব্যবসা ছিল। চৌমুহনীর সঙ্গে দেশের নদী বন্দর চাঁদপুর, ভৈরব, নারায়ণগঞ্জ সহ বিভিন্ন স্থানের সঙ্গে নৌ-যোগাযোগ ছিল। এসব স্থান থেকে বড় বড় সাম্পান ও ডিঙ্গি নৌকায় মাল বোঝাই করে চৌমুহনী আসতো। এখানে ৬টি নৌকাঘাট ছিল।
রেল যোগাযোগ ছিল অনেক উন্নত। ১৯৬৯ সালে চট্টগ্রাম বিভাগের (বর্তমানে চট্টগ্রাম ও সিলেট বিভাগ) মধ্যে বাণিজ্যিক দিক দিয়ে চৌমুহনী রেলস্টেশন প্রথম স্থান অর্জন করেছিল।
চৌমুহনীতে বিসিক শিল্প নগরীতে ৭৪টি শিল্পকারখানা চালু রয়েছে। এছাড়া শহরে ২২টি বড় আটা কল ছাড়াও শতাধিক ক্ষুদ্র শিল্প রয়েছে। চৌমুহনীতে রয়েছে ডেলটা জুট মিল লিঃ। এছাড়া এখানে প্রায় ১০ হাজার দোকানপাট রয়েছে।
১৯৪৯ সালে উপেন্দ্র কুমার সাহা চৌমুহনীতে শ্রী গোপাল অয়েল মিল (লাড্ডু গোপাল) স্থাপন করেন। পরে চৌমুহনীতে ৩২টি তেলের মিল স্থাপিত হয়। চৌমুহনীর তেল তৎকালীন পশ্চিম পাকিস্তানেও রপ্তানি হতো। বিভিন্ন সমস্যায় বেশির ভাগ তেলের মিল বন্ধ হয়ে গেলেও বর্তমানে কয়েকটি চালু রয়েছে।
চৌমুহনীর ইসলামিয়া লাইব্রেরি ১৯৩৯ সালে ধর্মীয় প্রকাশনায় হাত দেয়। এর পর ১৯৪৫ সালে মৃত চিত্ত রঞ্জন সাহা চৌমুহনীতে বাসন্তি প্রেস প্রতিষ্ঠা করেন। পরে তিনি পুঁথিঘর প্রতিষ্ঠা করে প্রকাশনা শুরু করেন। পুঁথিঘর থেকে প্রকাশিত অধ্যাপক হরলাল রায়ের “বাংলা ব্যাকরণ ও রচনা” দেশব্যাপী ছাত্রছাত্রীদের নিকট সমাদৃত ছিল। 
চৌমুহনীতে প্রায় একশ’ অফসেট প্রেস রয়েছে।
এখানে চৌমুহনী রেলওয়ে স্টেশন নামে একটি রেল স্টেশন রয়েছে। ঢাকা-নোয়াখালী গামী রেলগাড়ি এখানে থামে। এ স্টেশনের মাধ্যমে নোয়াখালীর অধিকাংশ যাত্রী ছাড়াও সেনবাগ উপজেলা ও লক্ষ্মীপুর জেলার যাত্রীরা যাতায়াত করে।
চৌমুহনীর উপর দিয়ে লক্ষ্মীপুর-চৌমুহনী সড়ক, ফেনী-নোয়াখালী সড়ক ও চৌমুহনী-মাইজদি সড়ক গেছে, এই সড়কগুলি চৌমুহনী বাজারে এসে মিলিত হয়েছে। এই সড়ক দিয়ে নোয়াখালী ও লক্ষ্মীপুর জেলার সমস্ত লোকাল এবং আন্তঃজেলা যানবাহন ও মালবাহী গাড়ি চলাচল করে।
চৌমুহনীতে "চৌমুহনী সরকারি এস.এ কলেজ" স্থাপিত হয় ১৯৪৩ সালে, যা ১৯৮৬ সালে সরকারি করণ হয়।
এছাড়া অনেক বেসরকারি স্কুল ও কলেজ রয়েছে।
সরদার আমজাদ হোসেন

সরদার আমজাদ হোসেন (১৯৩৯ — ১৯ ডিসেম্বর ২০১৪) বাংলাদেশের একজন প্রখ্যাত রাজনীতিবিদ ছিলেন। এরশাদের মন্ত্রিসভায় তিনি প্রথম প্রতিমন্ত্রী ও পরে মন্ত্রী হিসেবে দায়িত্ব পালন করেন। তিনি তৎকালীন রাজশাহী-১২ ও রাজশাহী-৩ আসনের সংসদ সদস্য ছিলেন।
১৯৭০ সালে তিনি পাকিস্তান প্রাদেশিক পরিষদের নির্বাচনে রাজশাহী-১২ এলাকা থেকে সদস্য (এমপিএ) নির্বাচিত হন।
সরদার আমজাদ হোসেন ১৯৩৯ সালে তৎকালীন ব্রিটিশ ভারতের রাজশাহীর বাগমারার হামিরকুৎসা গ্রামে জন্মগ্রহণ করেন।
তিনি রাজশাহী বিশ্ববিদ্যালয়ের অর্থনীতি বিভাগ থেকে অনার্স এবং লাহােরের পাঞ্জাব বিশ্ববিদ্যালয়ের সাংবাদিকতা বিভাগ থেকে স্নাতকোত্তর (এম.এ.) পাশ করেন।
তার স্ত্রী ফেরদৌসি নিগার হোসেন ঢাকা কলেজের ইংরেজি সাহিত্য বিভাগের অধ্যাপক ছিলেন। এই দম্পতীর এক ছেলে ও দুই মেয়ে রয়েছে।
সরদার আমজাদ হোসেন ১৯৬৩-৬৪ সালে রাজশাহী বিশ্ববিদ্যালয়ের শাহ্ মাখদুম হলের প্রথম সাধারণ সম্পাদক এবং পরের বছর রাজশাহী বিশ্ববিদ্যালয় কেন্দ্রীয় ছাত্র সংসদের সাধারণ সম্পাদক (জিএস) নির্বাচিত হন।
তিনি ১৯৬৪ সালে আওয়ামী ছাত্রলীগে যোগ দেন।
পূর্বোক্ত শিক্ষাবর্ষেই তিনি রাজশাহী বিশ্ববিদ্যালয়ের সমাবর্তনে তৎকালীন গভর্নর মোনেম খানের উপস্থিতির প্রতিবাদে সমাবর্তন বর্জন করার অপরাধে বহিষ্কৃত হন।
তিনি পাঞ্জাব বিশ্ববিদ্যালয়ে অধ্যয়নকালে পূর্ব পাকিস্তান ছাত্র সমিতি, লাহোরে সভাপতি নির্বাচিত হন।
১৯৬৯ সালে আওয়ামী লীগের প্রচার সম্পাদকের দায়িত্ব পান আমজাদ। এছাড়া তিনি আওয়ামী লীগের কেন্দ্রীয় পর্যায়ে বিভিন্ন গুরুত্বপূর্ণ পদে দায়িত্ব পালন করেন।
১৯৭০ সালে তিনি পাকিস্তান প্রাদেশিক পরিষদের নির্বাচনে রাজশাহী-১২ এলাকা থেকে আওয়ামী লীগের প্রার্থী হিসেবে সদস্য (এমপিএ) নির্বাচিত হন।
১৯৭৩ সালের প্রথম জাতীয় সংসদ নির্বাচনে তৎকালীন রাজশাহী-১২ আসন থেকে আওয়ামী লীগের প্রার্থী হিসেবে সংসদ সদস্য নির্বাচিত হন।
১৯৮৬ সালের তৃতীয় জাতীয় সংসদ নির্বাচনে বাংলাদেশ কৃষক শ্রমিক আওয়ামী লীগের (বাকশাল) প্রার্থী হিসেবে হিসেবে রাজশাহী-৩ আসন থেকে সংসদ সদস্য নির্বাচিত হন তিনি।
১৯৮৭ সালে সাংসদ থাকা অবস্থায় আওয়ামী লীগ থেকে জাতীয় পার্টিতে যোগ দিয়ে এরশাদের মন্ত্রিসভায় তিনি ৩০ নভেম্বর ১৯৮৬ থেকে ২৭ মার্চ ১৯৮৮ পর্যন্ত খাদ্য প্রতিমন্ত্রী পদে দায়িত্ব পালন করেন।
এর পর ১৯৮৮ সালের চতুর্থ ও ১৯৯১ সালের পঞ্চম জাতীয় সংসদ নির্বাচনে জাতীয় পার্টির প্রার্থী হিসেবে রাজশাহী-৩ আসন থেকে সংসদ সদস্য নির্বাচিত হন।
এরশাদের মন্ত্রিসভায় তিনি ২৭ মার্চ ১৯৮৮ থেকে ১০ ডিসেম্বর ১৯৯০ সাল পর্যন্ত খাদ্যমন্ত্রী, ১০ ডিসেম্বর ১৯৮৮ থেকে ৩০ অক্টোবর ১৯৮৯ সাল পর্যন্ত মৎস্য ও পশুপালনমন্ত্রী, ৩ অক্টোবর ১৯৮৯ থেকে ২ মে ১৯৯০ সাল পর্যন্ত ভূমিমন্ত্রী এবং ২ মে ১৯৯০ থেকে ৬ ডিসেম্বর ১৯৯০ সাল পর্যন্ত কৃষিমন্ত্রী পদে দায়িত্ব পালন করেন।
১ জুন ২০০৫ সালে তিনি জাতীয় পার্টি ছেড়ে আবার আওয়ামী লীগে ফিরে আসেন।
২০০৮ সালের নির্বাচনে আওয়ামী লীগ থেকে মনোনয়ন না পেয়ে স্বতন্ত্র প্রার্থী হিসেবে নির্বাচনে অংশ নিয়ে পরাজিত হয়েছিলেন তিনি। এরপর থেকে রাজনীতিতে তিনি অনেকটা নিষ্ক্রিয় হয়ে যান।
বিভিন্ন জাতীয় দৈনিকে কলাম লেখার পাশাপাশি কয়েকটি বইও লিখেছেন আমজাদ হোসেন। এগুলো হলো-
১৯ ডিসেম্বর ২০১৪ বিকেলে ঢাকার এ্যাপোলো হ‍াসপাতালে চিকিৎসাধীন আমজাদের মৃত্যু হয়। তাকে রাজশাহীর বাগমারা উপজেলার হামিরকুৎসা গ্রামের পারিবারিক কবরস্থানে সমাহিত করা হয়।
উত্তর সুমাত্রা বিশ্ববিদ্যালয়

উত্তর সুমাত্রা বিশ্ববিদ্যালয় () (ইউ.এস.ইউ) মেদান উত্তর সুমাত্রা ইন্দোনেশিয়ার একটি সরকারি বিশ্ববিদ্যালয়। 
উত্তর সুমাত্রা বিশ্ববিদ্যালয় (ইউএসইউ) ৪ জুন ১৯৫২-এ সুমাত্রার উটারা ফাউন্ডেশন কর্তৃক প্রতিষ্ঠিত হয়েছিল । উত্তর সুমাত্রার শিক্ষা চাহিদা পূরণের জন্য ইন্দোনেশিয়ার উত্তরাঞ্চলীয় সুমাত্রার সরকার এই বিশ্ববিদ্যালয়টির প্রতিষ্ঠা করেছিলেন ।
জাপানি ঔপনিবেশিক শাসনামলে ডাঃ পিরঙ্গাদি ও ডাঃ টি মনসোয়ার সহ মেদানের কিছু বিশিষ্ট ব্যক্তি একটি মেডিকেল স্কুল প্রতিষ্ঠার পরিকল্পনা নিয়েছিলেন। স্বাধীনতার পরের সরকার কমিটির চেয়ারপার্সন হিসেবে বুখিট তিংগি জিমিল নিযুক্ত হয় । ১৯৪৭ সালে সংঘর্ষের কারণে সার্বভৌমত্ব ফিরে পাওয়ার সাথে সাথে তৎকালীন সরকার আবদুল হাকিম এই অঞ্চলের একটি বিশ্ববিদ্যালয় প্রতিষ্ঠার জন্য তহবিল সংগ্রহ শুরু করেন । বিশ্ববিদ্যালয়ের প্রতিষ্ঠার লক্ষে ৩১ ডিসেম্বর ১৯৫১ সালের একটি পুর্নাঙ্গ প্রস্তুতি কমিটি গঠন করা হয় এই কমিটির সভাপতিত্ব করেন ডাঃ সুমেরসনও, এবং সদস্যরা ছিলো ডঃ আহমদ সোফিয়ান, আই.আর. ডনুনাগোরো ও সচিব জয়নদ উদ্দিন পূর্বা। উত্তর সুমাত্রা বিভিন্ন সম্প্রদায়ের সহয়তামুলক মানসিক ও বস্তুগত সহায়তার ফলস্বরূপ ২০ আগস্ট ১৯৫২ সালে সেরামের মেডিসিন স্কুল সফলভাবে প্রতিষ্ঠিত হয় এবং ২৭ জন শিক্ষার্থী ভর্তি করেন যাদের মধ্যে দুই জন ছিলেন মহিলা শিক্ষার্থী ।
পাদং বুলান, কোতা মেদান, সুমতার উটারা, ইন্দোনেশিয়া।
লম্ব

লম্ব গণিতের একটি পরিভাষা। এটি গণিতের বিভিন্ন শাখা যেমন: প্রাথমিক জ্যামিতি, ত্রিকোণমিতিতে ব্যবহৃত হয়।
একটি সরলরেখা, অপর একটি সরলরেখার ওপর দণ্ডায়মান হলে তাদের উৎপন্ন সন্নিহিত কোণের মান ৯০° হলে প্রথমোক্ত রেখাকে দ্বিতীয় রেখাটির ওপর লম্ব বলা হয়।
উপরের চিত্রে AB সরলরেখাটি CD সরলরেখার ওপর লম্ব। একে প্রকাশ করা হয়formula_1 দিয়ে।
চিত্রে,<ABC=90° এবং <ABD=90°
ওপেনশট ভিডিও এডিটর

ওপেনশট ভিডিও এডিটর () একটি ফ্রি ও ওপেন সোর্স ভিডিও এডিটর। প্রকল্পটির শুরু আগস্ট ২০০৮-এ, শুরু করেন জোনাথন থমাস, লক্ষ্য স্টেবল, ফ্রি ও সহজ ভিডিও এডিটর তৈরী করা। 
ওপেনশটের মূল ভিডিও এডিটিং ফাংশনালিটি সি++ লাইব্রেরি, লিবওপেনশটে ইম্পলিমেন্ট করা হয়েছে। ওপেনসোর্স কিউটি টুলকিট ব্যবহার করে এবং পায়থন এপিআই অফার করে।
ব্যাংক অব চায়না টাওয়ার (হংকং)

ব্যাংক অফ চায়না টাওয়ার
(সংক্ষিপ্ত- বিওসি টাওয়ার) সেন্ট্রাল, হংকংয়ের সবচেয়ে সুউচ্চ ভবন গুলোর মধ্যে একটি। ব্যাংক অব চায়না টাওয়ার (হংকং) ভবনটি ১ গার্ডেন রোডে অবস্থিত। টাওয়ারটি ব্যাংক অফ চায়না (হংকং) লিমিটেড সদর দপ্তর।
ভবনটির নকশা তৈরি করেছেন আই.এম. পেই এবং এল.সি পেই এন্ড পার্টনারস। এটি একটি সুউচ্চ ভবন ভবনটির একপাশের উচ্চতা এবং অন্য পাশের উচ্চতা ।
এটি হংকংয়ের সবচেয়ে সুউচ্চ ভবন এবং মার্কিন যুক্তরাষ্ট্রের বাইরে প্রথম, ১৯৮৯ থেকে ১৯৯২ পর্যন্ত ব্যাংক অব চায়না টাওয়ার (হংকং) এশিয়ার সবচেয়ে সুউচ্চ ভবন ছিল। এর আগে সুউচ্চ ভবনটি ছিল ।
বর্তমানে এটি হংকংয়ের চতুর্থ সুউচ্চ ভবন। অন্যান্য ভবনগুলো হচ্ছে, ইন্টারন্যাশনাল কমার্স সেন্টার, ইন্টারন্যাশনাল ফাইনান্স সেন্টার এবং সেন্ট্রাল প্লাজা।
৬,৭০০ মিটার (৭২,০০০ বর্গফুট) এলাকটি মুরে হাউসের কাছাকাছি নির্মাণ করার জন্য প্রস্তুতি নেওয়া হয়েছিল। নির্মাণ সামগ্রী আনার পর, হংকং সরকার ভবিষ্যত সার্বভৌমত্বের কথা ভেবে ১৯৮২ সালের আগস্ট মাসে "একমাত্র $১ বিলিয়ন" এলাকাটি বিক্রি করে দিয়েছিল।
বিল্ডিংটি চায়না ব্যাংক (হংকং) শাখার জন্য প্রাথমিকভাবে নির্মিত হয়েছিল। ভবনটির উপরের চারটি এবং নিচের ১৯ টি তলা ব্যাংকের জন্য ব্যবহৃত হয়। তারপরে মালিকানাটি বিওসিএইচকে-তে স্থানান্তরিত করা হয় এবং হংকংয়ের কিছু প্রতিষ্ঠানের কাছে ব্যাংকের অব্যবহৃত মেঝে গুলো ভাড়া দিয়ে দিয়েছিল।
সরকার স্পষ্টতই চীনা কোম্পানিগুলিকে অগ্রাধিকার দিয়ে আসছিল এবং আবারো বিওসিএইচকে-এর মাধ্যমে পক্ষপাতিত্বের জন্য সরকার সমালোচিত হয়েছিল।
নির্মাণ ভূমিটির পরিমাণ ছিল ৭২,০০০ বর্গফুট, যার জন্য এমটিআর কর্পোরেশন ১.৮ কোটি ডলার মূল্য নির্ধারণ করে চুক্তি করেছিল। বিওসি ৬০ মিলিয়ন ডলারের প্রাথমিক অর্থ নগত প্রদান করবে, বাকি অর্থ পরবর্তী ১৩ বছরে ৬% সুদ সহ প্রদান করবে।
বিক্রির চুক্তি খারাপভাবে পরিচালিত হবার কারণে এর প্রভাব হ্যাং সেন সূচক এরমধ্যে পরে এবং ৮০ পয়েন্ট কমে যায় এবং পরের দিন এইচকে $ তার মূল্যের ১.৫% হারে কমে গিয়েছিল।
টাওয়ারটি জাপানি ঠিকাদার প্রতিষ্ঠান কুমাগাই গুমি দ্বারা নির্মিত হয়েছিল। মে ১৯৮৬ সালে এর নির্মাণ কাজ শুরু হয়।
টাওয়ারটি একটি ইস্পাত ফ্রেম দিয়ে নির্মাণ করা হয়েছিল। এটি নির্মাণে তাপ ও আগুনরোধী উপাদান ব্যবহার করা হয়, এটি মোনোকোট এমকে-৫ নামে পরিচিত একটি পণ্য, এটি অ্যাসবেস্টস যুক্ত ছিল বিধায় বিতর্কের ঝড় উঠে ছিল। সেই সময়ে হংকংয়ে অ্যাসবেস্টসের ব্যবহার আংশিকভাবে নিষিদ্ধ ছিল।
১৯৮৯ সালে তিয়ানানম্যান চত্বরে বিল্ডিংয়ের নকশা পরিবর্তন ও নির্মাণ নিরাপত্তা জোরদার করতে প্রতিবাদ করা হয়েছিল। প্রতিবাদ করার দুই সপ্তাহ আগে ২৪ মে ১৯৮৯ সালে একটি প্রেস কনফারেন্সের পরিকল্পনা করা হয়েছিল, সেখানে এই ভবনটির "নকশা সহ আসবাবপত্র" প্রদর্শন করার কথা ছিল, কিন্তু বেইজিং এর ছাত্র বিক্ষোভের কারণে এটি বাতিল করা হয়েছিল। পরবর্তীতে সংবাদ সম্মেলনের আয়োজন করে "দক্ষিণ চীন মর্নিং পোস্ট" এ প্রতিষ্ঠানটি ব্যাখ্যা করেছে যে "এই পরিস্থিতিতে, ব্যাংকটি চীনের সাথে সকল প্রকার প্রচার বন্ধ করার সিদ্ধান্ত নিয়েছে।"
৮ আগস্ট ১৯৮৮ সালে মূল প্রকল্পটি সমাপ্ত করার কথা ছিল। তবে, প্রকল্প সমস্যার কারণে, মার্চ ১৯৮৫ সালে প্রায় দুই বছর বিলম্ব হয়েছিল। এটি ১৯৮৯ সালে সমাপ্তির দিকে ছিল এবং ১৫ জুন ১৯৯০ এ পুরোপুরি সমাপ্ত হয়েছিল।
আরেসিবো বার্তা

আরেসিবো বার্তা মানব সভ্যতা ও পৃথিবী গ্রহের উপর মৌলিক কিছু তথ্য বহনকারী একটি আন্তঃনাক্ষত্রিক বেতার বার্তা যা পৃথিবী থেকে ১৯৭৪ সালে গোলকাকৃতি নক্ষত্রস্তবক এম১৩-কে লক্ষ্য করে প্রেরণ করা হয়। পৃথিবীবহির্ভূত কোনও বুদ্ধিমান সত্তার কাছে এই বার্তাটি হয়ত পৌঁছাতে পারে এবং সেটি এর ভেতরের বিষয়বস্তু অনুধাবন করতে পারে, সেই আশায় বার্তাটি পাঠানো হয়। ১৯৭৪ সালের ১৬ই নভেম্বর তারিখে মার্কিন যুক্তরাষ্ট্র এর নিয়ন্ত্রণাধীন ক্যারিবীয় দ্বীপ পুয়ের্তো রিকোর আরেসিবো মানমন্দিরের বেতার নভোদূরবীক্ষণ যন্ত্রের পুনঃনকশাকরণ প্রক্রিয়াটি উদ্‌যাপন উপলক্ষে আয়োজিত একটি আড়ম্বরপূর্ণ অনুষ্ঠানে এই বার্তাটিকে নিয়ন্ত্রিত কম্পাঙ্কের বেতার তরঙ্গের মাধ্যমে একবারের জন্য মহাশূন্যে সম্প্রচার করা হয়। অনুষ্ঠানের অবস্থান ও আয়োজনের সময়ের সাপেক্ষে মহাকাশে একটি বৃহৎ ও নিকটস্থিত নক্ষত্রের গুচ্ছ ছিল এম১৩ স্তবকটি, তাই পৃথিবী থেকে প্রায় ২৫ হাজার আলোকবর্ষ দূরত্বে অবস্থিত এই নক্ষত্রস্তবকটিকে লক্ষ্য করেই বার্তাটি প্রেরণ করা হয়। এই বার্তাটির আকার ছিল প্রায় ২১০ বাইট; এতে ১৬৭৯টি দ্বিমিক বা বাইনারি অঙ্ক তথা বিট ছিল। বার্তাটিকে ২৩৮০ মেগাহার্টজ কম্পাঙ্কে সম্প্রচার করা হয়। ১০ হার্জ ব্যবধান ব্যবহার করে বার্তাটিকে পরিবর্তনশীল বা মডুলেট করা হয়। বার্তার শক্তিক্ষমতা ছিল ৪৫০ কিলোওয়াট। বার্তার ০ এবং ১-গুলিকে কম্পাঙ্কের ওঠানামার মাধ্যমে সেকেন্ডে ১০ বিট হারে সব মিলিয়ে ৩ মিনিটের কিছু কম সময়ে সম্প্রচার করা হয়।
১৬৭৯টি বিট বা বাইনারি অঙ্ক প্রেরণের কারণ হল এটি একটি অর্ধমৌলিক সংখ্যা, অর্থাৎ দুইটি মৌলিক সংখ্যা ২৩ ও ৭৩-এর গুণফল। বার্তাটির বিটগুলিকে আয়তাকারে ৭৩টি সারি ও ২৩টি স্তম্ভে সজ্জিত করে এটির অর্থ অনুধাবন করা সম্ভব। এভাবে সাজালে পাশের চিত্রটি পাওয়া যায়।
মার্কিন যুক্তরাষ্ট্রের কর্নেল ইউনিভার্সিটির অধ্যাপক ডক্টর ফ্র্যাংক ড্রেক বার্তাটি তৈরি করেন। এ ব্যাপারে তিনি বিজ্ঞান বিষয়ক লেখক ও জ্যোতির্বিজ্ঞানী কার্ল সাগান ও অন্যান্যদের সহায়তা নেন। বার্তাটিতে সাতটি অংশ আছে। উপর থেকে নিচে এগুলি হল
বার্তাটি পৃথিবীবহিঃস্থ বুদ্ধিমান সত্তার সাথে প্রকৃত সংযোগ স্থাপনের উদ্দেশ্যে পাঠানো হয়নি, কেননা উদ্দীষ্ট লক্ষ্যে পৌঁছতে এর ২৫ হাজার বছর লেগে যাবে এবং বার্তাটির উত্তর আসতেও ন্যূনতম আরও ২৫ হাজার বছর লাগবে। তাই বার্তাটিকে বরং ২০শ শতকের শেষার্ধে মানবজাতির প্রযুক্তিগত উৎকর্ষের একটি নিদর্শন হিসেবেই গণ্য করা হয়।
ভগবানপুর বিধানসভা কেন্দ্র

ভগবানপুর (বিধানসভা কেন্দ্র) ভারতের পশ্চিমবঙ্গ রাজ্যের পূর্ব মেদিনীপুর জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে, ২১৪ নং ভগবানপুর বিধানসভা কেন্দ্রটি ভগবানপুর, কাজলাগড়, কোটবাড় এবং শিমুলিয়া গ্রাম পঞ্চায়েত গুলি ভগবানপুর-১ সমষ্টি উন্নয়ন ব্লক এবং অর্জুননগর, বাসুদেববেড়িয়া, বরোজ, ইটাবেড়িয়া, জুখিয়া, মুগবেড়িয়া ও রাধাপুর গ্রাম পঞ্চায়েত গুলি ভগবানপুর-২ সমষ্টি উন্নয়ন ব্লক আরগোয়াল এবং মথুরা গ্রাম পঞ্চায়েত গুলি পটাশপুর-২ সমষ্টি উন্নয়ন ব্লক এর অন্তর্গত। 
ভগবানপুর বিধানসভা কেন্দ্রটি ৩১ নং কাঁথি লোকসভা কেন্দ্রের অন্তর্গত।
Result:
http://www.elections.in/west-bengal/assembly-constituencies/bhagabanpur.html
২০১১ সালের নির্বাচনে, তৃণমূল কংগ্রেসের অর্ধেন্দু মাইতি তার নিকটতম প্রতিদ্বন্দ্বী সমাজবাদী পার্টির রনজিৎ মান্নাকে পরাজিত করেন।
২০০৬ এবং ২০০১ সালের বিধানসভা নির্বাচনে, 
তৃণমূল কংগ্রেসের অর্ধেন্দু মাইতি ভগবানপুর কেন্দ্র থেকে জয়ী হন তার নিকটতন প্রতিদ্বন্দ্বী সিপিআই (এম) এর গৌরকান্তি বল এবং প্রশান্ত প্রধান উভয়কেই পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। 
কংগ্রেসের অজিত খানরা ১৯৯৬ সালে সিপিআই (এম) এর প্রশান্ত প্রধানকে পরাজিত করেন। সিপিআই (এম) এর প্রশান্ত প্রধান ১৯৯১ সালে কংগ্রেসের অশোক্তারু পাণ্ডাকে পরাজিত করেন, ১৯৮৭ সালে কংগ্রেসের হরিপদ এবং ১৯৮২ সালে কংগ্রেসের রামকৃষ্ণ সরকার পরাজিত করেন। ১৯৭৭ সালে জনতা পার্টির হরিপদ জানা সিপিআই (এম) এর প্রশান্ত প্রধান পরাজিত করেন।
১৯৭২ সালে কংগ্রেসের অমলেশ জানা জয়ী হন। সিপিআই (এম) এর প্রশান্ত কুমার প্রধান ১৯৭১ সালে জয়ী হন। ১৯৬৯, ১৯৬৭ এবং ১৯৬২ সালে কংগ্রেসের আভা মাইতি জয়ী হন। ১৯৫৭ সালে ভগবানপুর যৌথ আসন ছিল।পিএসপি এর বসন্ত কুমার পান্ডা এবং কংগ্রেসের ভিখারি মন্ডল উভয়ই জয়ী হন।